Wanita Melayu Ini Kejutkan Ramai Dengan Kebolehan Membaca Berita Bahasa Mandarin

Kita sering terbaca akan kelebihan mereka yang mahir untuk berkomunikasi dalam bahasa asing ataupun bahasa yang bukanlah diajar sejak dari kecil.

Bukan saja boleh berbicara dengan rakan-rakan yang berlainan bangsa di dalam bahasa pertuturan mereka, tetapi mereka yang boleh bertutur dalam banyak bahasa juga dikatakan mampu mendapat manfaat yang lebih banyak berbanding mereka yang hanya tahu bertutur satu bahasa sahaja.

Dalam konteks negara kita, ia adalah satu pemandangan yang biasa sekiranya rakan-rakan kita yang berbangsa Cina dan India menggunakan Bahasa Melayu dalam percakapan seharian mereka.

Namun, tidak ramai di kalangan masyarakat Melayu yang mempunyai kemahiran untuk bertutur dan menulis bahasa ibunda rakan-rakan kita yang berlainan bangsa dan agama seperti bahasa Mandarin dan Tamil.

Tetapi wanita berusia 32 tahun ini yang dikenali sebagai Rasyidah Abu Johan membuktikan perkara tersebut adalah tidak mustahil untuk dilakukan.

Bukan saja petah berbicara dalam bahasa kebangsaan, tetapi beliau juga mempunyai kebolehan berbahasa Mandarin dengan lancar sehingga berjaya menjadi Pembaca Berita Mandarin RTM.

Menurut Rasyidah, kebolehan bertutur dalam bahasa Mandarin itu diperolehinya memandangkan dia bersekolah di sekolah aliran Cina dari darjah satu hingga tingkatan enam.

Dia yang memulakan tugas pada 26 Januari lalu juga adalah pembaca berita berbangsa Melayu pertama yang membaca berita Mandarin di rangkaian TV berkenaan seperti dilaporkan Berita Harian.

Walaupun pernah disindir di media sosial, namun Rasyidah berkata dia mendapat sokongan yang sangat kuat dari penonton berbangsa Cina dan juga Melayu.

Beliau yang pada awalnya risau tidak mendapat penerimaan penonton berbangsa Cina bagaimanapun menjelaskan dia sentiasa mendapat tunjuk ajar daripada Ivan Toh, pembaca berita RTM berbaangsa Cina yang sudah lama membaca berita bahasa Melayu.

“Saya takut menimbulkan isu dan penonton bangsa Cina tak boleh menerima. Bimbang juga tidak mampu menyampaikan berita dengan baik, boleh merosakkan imej RTM.

“Sejujurnya, sudah lama saya mengimpikan untuk membaca berita Mandarin, tetapi kurang yakin dengan penguasaan bahasa,” katanya ketika ditemubual Berita Harian.

Selepas menjalanai latihan selama tiga bulan untuk mempersiapkan dirinya di hadapan kamera, Rasyidah memberitahu setakat ini dia sudah diberi peluang sebanyak dua kali untuk membaca berita Mandarin.

Perpaduan adalah merupakan nilai yang sangat berharga buat masyarakat berbilang bangsa di negara kita. Selain dapat mengeratkan hubungan silaturahim antara kaum, ia juga dapat memastikan negara kita berada dalam keadaan aman dan harmoni.

Baca bagaimana masyarakat di Semenanjung Malaysia boleh mencontohi nilai perpaduan yang diamalkan di Sabah dan Sarawak seperti kami pernah kongsikan sebelum ini. Klik pautan di bawah untuk membaca.

Masyarakat Semenanjung Wajar Contohi Nilai Perpaduan Di Sabah Dan Sarawak

‘Sponsor’ Pekerja Ke Mekah, Rupanya Ini Identiti Sebenar Lelaki Cina Yang Tular Di TikTok

Kisah Guru Ini Menyedarkan Kami Masih Ramai Rakyat Malaysia Yang Cintakan Kedamaian Dan Perpaduan


Perempuan Melayu, Tolong Tolong Tolong Jangan Jadi Seperti Perempuan Ini. Sangat Memalukan

Kereta baru, kalau kena langgar memang boleh buat hati remuk tapi jangan lah sampai hilang pertimbangan. Video ini memperlihatkan seorang wanita yang mengamuk apabila kereta “barunya” dilanggar “sedikit” di bahagian sisi belakang. Wanita ini juga “membalas dendam” dengan mengetuk-ngetuk kereta lelaki tua yang melanggar keretanya menggunakan batang pengunci stereng sambil memaki hamun. Video selepas ini.


Anda Mungkin Tidak Lagi Akan Bangun Lewat Dengan Shock Clock

Adakah anda seorang yang sukar bangun pagi? Kadang-kala bunyi alarm yang kuat juga tidak buatkan anda sedar atau bangun daripada tidur lebih-lebih lagi jika tidur yang tidak mencukupi.

Jika ya, mungkin jam tangan daripada Pavlok ini sesuai buat anda. Sesuai dengan slogannya ‘Vibrate, Beep, Zap’ bakal memberi sedikit genjatan elektrik buat pemakainya ketika alarm ditetapkan.

Jangan risau, Shock Clock daripada Pavlok ini telah disahkan selamat ini tidak akan memberi genjatan elektrik yang serius buat badan anda malah sekadar untuk membangkitkan anda daripada tidur serta mengurangkan masa anda mengelamun.

Syarikat yang sudah bertapak sejak 2014 ini bukan sahaja membantu orang ramai dengan masalah tidur malah turut membantu bagi menghilangkan masalah ketagihan atau tabiat buruk sesuatu perkara.


Bolehkah Wanita Mengandung Cabut Gigi, Doktor Gigi Ini Menjawab

Puan A: Doctor sakit gigi saya. Takleh makan. Rasa dah bagi penampar je.

Doktor: Puan mengandung ye. Dah berapa bulan ye. Saya periksa gigi dulu ye.

Puan A: 3 bulan doktor. Bolehkah saya cabut gigi doktor?

Jawapannya sangat boleh tetapi tidak digalakkan. Persoalan yang betul adalah bila waktu yang sesuai untuk saya cabut gigi sewaktu saya mengandung.

Kebiasaannya ibu mengandung tidak digalakkan untuk mencabut gigi semasa trimester pertama. Yakni dari bulan pertama mengandung sehingga bulan ketiga. Ini kerana kandungan masih baru. Semasa 3 bulan pertama pembentukan organ-organ dan bahagian muka keseluruhannya. Fasa kritikal adalah apabila kandungan berusia 5-8 minggu. Fasa pembahagian sel fetus.

Begitu juga bila kandungan di trimester ketiga (7-9 bulan) kerana bimbang kelahiran pramatang. Semasa trimester ketiga ibu agak sukar untuk bergerak dan baring di kerusi pergigian. Boleh berlaku supine hypotension syndrome kepada ibu di mana ibu baring dan berada dalam keadaan tidak selesa. Tekanan darah menjadi rendah disebabkan baring.

Kebiasaannya waktu yang paling sesuai untuk mencabut gigi adalah sewaktu trimester kedua (4-6 bulan). Kebiasaannya ini yang kami syorkan. Hanya kes yang amat perlu kami lakukan, kalau tidak kami nasihatkan untuk lakukan selepas kelahiran bayi.

a. Semasa mengandung wajib ke klinik gigi untuk dapatkan pemeriksaan, mesti memberitahu doktor bahawa kita mengandung.

b. Setiap kali selepas makan atau muntah hendaklah berkumur-kumur atau minum air masak bukan air manis.

c. Kurangkan minum minuman bergas atau asam-asam kerana ia menghasilkan asid dan membuatkan gigi cepat haus dan sensitif.

Penyakit gigi boleh dicegah. Pencegahan sangat murah. Bila kita sakit, rawatan itu yang mahal.

Jadi mahu mana ibu-ibu, yang murah ke yang mahal?

BACA: Tip Selamatkan Gigi Yang Tertanggal Daripada Seorang Doktor Gigi


“Please Jangan Leka”, Pesan Seorang Kakak Yang Tiada Simpanan Selepas Bercerai

Kisah ini saya terima dalam inbox daripada seorang kakak. Beliau menceritakan kisah hidupnya semasa berkahwin dan kemudiannya bercerai.

Berikut adalah cerita akak dalam ayatnya sendiri.

Salam HF. Pertamanya akak kagum dengan adik yang sangat bijak rancang kewangan. Akak dulu masa bujang sangat pandai simpan duit, tapi tak pandai invest duit. Dulu gaji kecil tapi banyak saving.

Lagi beberapa bulan nak kahwin, suami akak rancang membeli sebuah rumah konon untuk kami duduki selepas berkahwin. Masa itu pendapatan bersama baru berjumlah RM6500 pada tahun 2010.

Kami berjaya membeli sebuah condo pada harga RM279k tanpa sebarang downpayment sebab pemaju bagi diskaun 10% untuk bumi unit. Akak pakai tunai yang disimpan untuk majlis kahwin and belanja rumah masa baru-baru kahwin untuk tolong suami.

3 tahun berkahwin, akak perasan suami akak dah berubah and masa tu akak tak ada saving banyak sebab hampir setiap bulan akak tolong suami untuk beli groceries, belanja anak, rumah dan kereta beliau.

Dia dapat kerja baru dan gaji banyak, dia enjoy and 4 tahun berkahwin dan kami sekarang officially bercerai pada Feb 2016. Akak tak ada hutang lain melainkan PTPTN yang tinggal lagi separuh untuk dihabiskan.

Kereta beli 2015 Honda Jazz sebab ex akak cakap dia support setiap bulan RM500. Jadi, akak hanya perlu top-up separuh lagi. Jadi sekarang, akak kena bayar duit sewa rumah, kereta and semua duit belanja lain sendiri.

Nasib baik bekas suami akak masih bagi duit nafkah anak jadi tak adalah akak desperate sangat. Sekarang akak nak buat ASB financing belajar daripada pengajaran Harith di FB.

Rumah yang kitorang beli tu dalam proses untuk dijual sebagai harta sepencarian, akan bahagi separuh-separuh keuntungannya. Harga pasaran rumah tu sekarang ialah RM500k. Jadi, keuntungan insyaAllah dalam RM100k seorang tolak dengan semua kos lain.

Tujuan akak cerita ni untuk adik tolong nasihatkan semua perempuan di luar sana. Jangan tak simpan duit. Please jangan leka. Bersedia sekiranya terjadi perkara buruk pada masa hadapan.

Sekarang ex-akak ada hutang kad kredit sekitar RM30k sebab enjoy dengan perempuan, RM20k personal loan kahwin, nafkah anak bulanan RM1.5k, kereta dia, kereta parents dia dan the list goes on.

Allah akan balas semua tindakan kita, walaupun gaji banyak tapi kalau buat aniaya pada isteri dan anak, Allah akan bagi kesempitan rezeki pada kita.

Feel free to share this story in your page, please hide my name as tak ramai lagi yang tau status kitorang sebab dia akan malu kalau akak tunjuk bukti kecurangan dan perempuan-perempuan yang ada dengan dia sepanjang perkahwinan kami. -Puan NI

Nota HF: Nasib baik akak ni pernah juga beli rumah walaupun kongsi bersama ex-husband. Sekurang-kurangnya dapat tunai RM100k untuk memulakan hidup baru bersama anak-anak.


Romania Bakal Miliki Presiden Wanita Muslim Yang Pertama

Sevil Shhaideh, 52 tahun bakal melakar sejarah besar di Romania apabila menerima undian dua kali ganda berbanding parti lain pada pilihan raya umum 11 Disember yang lepas.

Menurut kebiasaan, pemimpin parti yang memenangi pilihan raya akan dilantik sebagai perdana menteri. Dan jika ia berlaku, beliau mungkin akan menjadi wanita muslim yang pertama di Eropah menyandang jawatan itu.

Parti Social Democratic (PSD) yang dipimpin Liviu Dragnea menguasai sebanyak 45% secara keseluruhan dan sedang membentuk kerajaan baharu menerusi kerjasama dengan parti liberal kecil yang lain. Dragnea umumnya dikenali sebagai ketua parti didapati bersalah terhadap penipuan pilihan raya dan digantung selama 2 tahun.

Walaubagaimanapun, Dragnea tidak dilarang daripada terlibat dalam politik. Atas faktor hubungan yang baik, Shhaideh akan dipertanggungjawab untuk menggalas jawatan tersebut. Meskipun begitu, Dragnea menjelaskan segala tanggungjawab politik masih kekal kepadanya.

Tindakan ini merupakan satu lakaran sejarah memandangkan hanya 0.3 peratus sahaja penduduk Romania yang beragama Islam. Shhaideh yang berketurunan etnik Tartar, bukan hanya golongan sunni yang kekal dalam tempoh tujuh abad di pantai Laut Hitam, beliau juga berkahwin dengan warga Syria yang memiliki hartanah di negara yang sedang berperang.

Penduduk Romania menentang keras terhadap penerimaan pelarian Syria yang ditetapkan Kesatuan Eropah, jika ia dilaksanakan Romania sendiri tidak dibenarkan ke dalam kawasan pergerakan bebas Schengen.

Kawasan Schengen merupakan kawasan yang merangkumi 26 buah negara Eropah yang memansuhkan penggunaan pasport dan sebarang penguasaan sempadan di kawasan sempadan terlibat.

Bagaimanapun bagi melantik rakannya menerajui kerajaan Romania, Dragnea perlu mendapat kelulusan parlimen dan President Iohannis dan ia bukannya mudah.


Wanita Pandu Mercedes Elak Tol 45 Kali Ditahan, Bayar Tunggakan RM275.65 Serta Merta

Pada September 2022 lalu, sebuah Proton X50 berwarna merah ditahan semasa melalui Plaza Tol Dato Keramat, Lebuhraya AKLEH selepas ‘kantoi’ mempunyai tunggakan bayaran tol sebanyak RM57.50.

Terbaharu, pihak konsesi tol PROLINTAS AKLEH (PROLINTAS) telah menahan seorang wanita memandu Mercedes-Benz A-Class berwarna hitam kerana didapati culas membayar tol sebanyak 45 kali.

Menurut ciapan akaun Twitter @AKLEHtrafik, pemandu wanita itu telah membayar jumlah tunggakan sebanyak RM275.65 serta-merta.

45 kali terlepas bayar tol, jumlah tunggakan RM275.65 telah dilangsaikan serta-merta 👀 #kantoi pic.twitter.com/rk3SXrqHSE

— PROLINTAS AKLEH (@AKLEHtrafik) January 9, 2023

“Jadikan ini iktibar ya, jangan tiru aksi tidak bermoral ini. Anda bukan saja menceroboh, perbuatan ini juga membahayakan kenderaan lain,” petik ciapan akaun Twitter konsesi tol itu.

Dalam pada itu netizen berasa kurang senang dengan tindakan wanita terbabit — walaupun memandu Mercedes-Benz, namun masih mahu culas untuk membayar tol yang jauh lebih murah berbanding nilai kereta mewah yang dipandunya itu.

*Ikuti Facebook dan Instagram VOCKET CAR CLUB untuk ketahui perkembangan dan isu semasa automotif dari dalam dan luar negara.


Wanita Panik ‘Pam Minyak Buat Hal’, Ini Fungsi Sebenar Butang Kecemasan

Mesti ada di antara kita yang pernah mengalami insiden di stesen minyak di mana pam yang digunakan gagal berfungsi dengan baik dan mengeluarkan minyak yang sangat laju. Mesti kita panik bukan. Itulah nasib yang menimpa seorang wanita ini apabila terpaksa berhadapan dengan situasi tersebut.

Baru-baru ini tular sebuah video di laman Facebook We are Malaysians, di mana seorang wanita berada dalam keadaan cemas apabila pam minyak yang digunakan olehnya tidak berfungsi dengan baik.

Video yang berdurasi 5 saat itu telah dimuat naik sejak Sabtu lalu telah menerima lebih 45,000 jumlah tontonan sehingga ke hari ini.

Dapat dilihat menerusi video tersebut di mana seorang wanita panik apabila pam yang digunakannya gagal berfungsi dengan baik dan terus mencurahkan minyak dengan laju. Wanita tersebut terpaksa menghalakan pam berkenaan ke lantai dan meminta tolong orang sekeliling.

Tindakannya itu sangat merbahaya kerana mungkin boleh menyebabkan kemalangan yang lebih teruk  berlaku.

Mungkin wanita tersebut lupa untuk menekan butang kecemasan yang terdapat pada pam minyak berkenaan disebabkan kerana terlalu panik atau dia tidak mengetahui fungsi butang kecemasan tersebut.

Kebanyakan orang ramai tidak mengetahui fungsi sebenar butang kecemasan yang terdapat pada setiap pam minyak ini. Fungsi butang ini adalah untuk menghentikan minyak dari mencurah terlalu laju seperti yang berlaku di dalam video tersebut.

Insiden berkenaan mendapat respon yang pelbagai di ruangan komen video tersebut. Ada yang turut menyatakan bahawa mereka tidak tahu kewujudan butang kecemasan. Ada juga  netizen yang menerangkan bahawa wanita tersebut berada dalam keadaan panik sehinggakan tidak boleh berfikir dengan baik.

Terdapat juga netizen yang mengecam tindakan individu yang merakam video tersebut kerana tidak menolong wanita malang tersebut.

Ketahui cara pemilihan RON yang sesuai untuk kereta anda. Klik pautan di bawah untuk bacaan lanjut.

Tonton Penjelasan Penuh Lelaki Ini Mengenai Pemilihan RON Pada Minyak Petrol Kenderaan

Mekanik Ini Sahkan ‘Goncang Kereta’ Adalah Perbuatan Sia-Sia Ketika Isi Minyak


Wanita OKU Pekak Ini Mampu Raih Lebih RM600,000 Menerusi ‘Livestream’ Guna Bahasa Isyarat

Kerjaya livestreamer sudah menjadi satu cabang perkerjaan yang lumayan kepada mereka yang berani mencubanya. Siapa sangka kini seorang wanita yang mengalami masalah pendengaran kini turut berpeluang memanfaatkan platform livestream untuk menjana pendapatan mencecah ratusan ribu ringgit untuk syarikatnya?

Di Singapura, Lily Goh yang mana sudah pekak sejak kecil lagi kini boleh menjadikan livestream sebagai platform untuk menjual produk penjagaan kulit, beg mewah, fesyen jalanan dan koleksi [email protected]. Sepanjang tiga bulan lepas, beliau telah membawa masuk sekitar S$200,000 (~RM662,976.81) untuk syarikatnya.

Malah, beliau menerima beratus-ratus orang penonton sebaik penstriman langsung dilakukan. Beliau menyertai platform perniagaan dalam talian tempatan (Mdada) kerana mahu memecah tradisi dan mahu mencuba sesuatu yang baharu dalam memartabatkan komuniti orang pekak di Singapura.

Bagi Goh, komunikasi sehari-hari antara orang pekak dan orang yang mendengar menjadi satu cabaran. Ini kerana orang pekak bergantung pada bacaan bibir dan isyarat visual lain untuk memahami pertukaran lisan yang sering berlaku dengan pantas.

Walaupun pada mulanya agak sukar untuk membiasakan diri dalam penstriman langsung, pihak Mdada tetap menyakinkan beliau untuk beraksi  dengan bahasa isyarat dan menjadi diri sendiri sekaligus membawa hasil yang tidak disangka-sangka kerana mampu menarik minat golongan komuniti pekak di sana.

Pada ketika ini, Goh telah mencatatkan lebih daripada 50 jam sesi penstriman langsung dengan Mdada. Salah satu sesinya yang paling bermakna telah dibuat dengan kerjasama JOURNEY, sebuah jenama di bawah badan amal bukan untung TOUCH Community Services, yang mewakili orang kurang upaya intelek.

Satu lagi kemuncak kerjaya untuk Goh adalah lawatan penstriman langsung Mdada ke Seoul, Korea baru-baru ini pada November 2022. Goh melakukan tujuh penstriman langsung di lokasi di Hyundai Department Store Duty Free. Hanya dalam masa seminggu, dia berjaya menjual produk Korea mencecah S$70,000 (~RM232,041.88).

Malah, terdapat seorang penonton sebelum ini amat kagum sehinggakan sedang jualan penstriman [email protected] berlangsung, dia membelikan Goh produk [email protected] sebagai hadiah.

Difahamkan beliau gigih mengasah kemahiran penstriman langsungnya yang mana kini mampu menjual 10 produk dalam masa dua jam sahaja. Beliau secara tidak langsung membuktikan orang kelainan upaya turut berpeluang melakukan tugasan orang sempurna yang disangka mustahil bagi mereka pada mulanya.


Wanita Perlu Tahu 5 Cara Selamatkan Diri Ini Bila Berada Dalam Bahaya

Pernahkah kita terfikir akan keselamatan kita apabila terpaksa berjalan seorang diri balik ke rumah atau ke mana-mana?

Bahaya bukan bila kita berjalan seorang diri? Apakah langkah-langkah yang perlu kita ambil untuk mengelakkan diri kita dari menjadi mangsa jenayah?

Berikut 5 tips bagi wanita dan gadis bagi mengelakkan mereka daripada menjadi mangsa jenayah:

1. Apa yang perlu seorang wanita lakukan jika dia mendapati dirinya berada dalam situasi dimana dia berada bersama seorang lelaki yang mencurigakan sewaktu menaiki lif di sebuah apartment pada lewat malam?

Pakar memberitahu :
Masuk lif dan tekan butang setiap tingkat sehingga ke aras rumah anda. Tiada siapa akan berani menyerang anda didalam lif yang berhenti di setiap tingkat.

2. Apa yang perlu seorang wanita lakukan jika dia mendapati seorang yang tidak dikenali menceroboh masuk dan cuba menyerangnya sewaktu bersendirian di dalam rumah?

Pakar memberitahu :
Lari ke dapur. Anda tahu di mana serbuk cili atau kunyit di simpan. Atau di mana pisau dan pinggan berada. Semua benda tersebut boleh bertukar menjadi senjata yang berbahaya.

Baling segala peralatan dapur ke arah penyerang. Biarkan ia pecah dan jerit sekuat hati. Ingat, bunyi adalah musuh kepada si penyerang kerana dia tidak mahu ditangkap.

Tonton: Wanita Ini Mempertahankan Dirinya Dari Dirompak. Ideanya Sungguh Bijak

3. Apa yang perlu seorang wanita lakukan jika dia terpaksa menaiki teksi pada waktu malam?

Pakar memberitahu :
Sebelum masuk ke dalam teksi tersebut, ambil nombor pendaftarannya. Gunakan telefon bimbit anda untuk menghubungi keluarga atau rakan anda dan berikan mereka butiran teksi itu dalam bahasa yang difahami oleh pemandu teksi.

Walaupun tiada siapa yang menjawab panggilan anda, anda boleh berpura-pura berbual dengan seseorang. Pemandu itu kini tahu seseorang telah mempunyai maklumat yang cukup dan dia akan berada dalam masalah yang serius jika terjadi apa-apa kepada anda.

Dia kini terikat untuk memastikan anda sampai ke destinasi dengan selamat. Dari berpotensi sebagai penyerang, beliau kini telah menjadi faktor pelindung anda!

4. Bagaimana jika pemandu teksi menukar jalan yang dia tidak sepatutnya lalu dan anda berasa sedang memasuki zon bahaya?

Pakar memberitahu :
Gunakan tali beg tangan anda untuk menjerut leher pemandu tersebut dan tarik ke belakang. Dia akan berasa tercekik dan tak bermaya dalam beberapa saat.

Dalam kes ini jika anda tidak mempunyai beg tangan yang bertali, tarik kolar baju pemandu tersebut. Bahagian atas bajunya juga akan menghasilkan kesan yang sama.

5. Apa yang perlu seorang wanita lakukan jika dia berasa dirinya sedang diekori pada waktu malam?

Pakar memberitahu :
Masuk kedalam kedai atau premis berhampiran yang terang. Jika kedai-kedai tidak dibuka pada waktu malam, masuk ke dalam ATM berhampiran. ATM merupakan tempat yang mempunyai pengawal keselamatan.

Mereka juga dipantau oleh litar televisyen tertutup. Kerana takut dicam, tiada siapa akan berani menyerang anda.

Baca lagi: 5 Sebab Dapur Menjadi Ruang Penting Di Dalam Rumah


Kisah Wanita Pertama Mengelilingi Amerika Syarikat Secara Solo Menggunakan Motosikal

Adeline Van Buren dan Augusta Van Buren lahir dari keturunan presiden Amerika Syarikat yang ke-8, Martin Van Buren. Dibesarkan dalam kehidupan yang serba lengkap, mereka menikmati setiap keistimewaan yang diberikan kepada keluarga mereka.

Tetapi itu tidak memuaskan hati dan naluri dua anak muda ini. Tambahan pula Amerika Syarikat ketika itu di ambang perang, dua saudara perempuan ini telah keluar untuk mengembara dan melihat-lihat sekitar desa dengan harapan untuk mengubah negara mereka menjadi lebih baik.

Pada Julai 1916, perjalanan 5,500 batu dalam masa 60 hari bermula. Augusta yang berusia 32 tahun dan Adeline yang berusia 26 tahun tekad untuk melakukan tugas mereka sebagai penghantar maklumat untuk tentera dengan menunggang motosikal.

Mereka berlepas dari Brooklyn pada 4 Julai, menunggang motosikal jenama India Power Plus 1,000cc yang mewah. Dalam perjalanan, mereka berulang kali ditahan, bukan kerana memandu laju tetapi kerana berpakaian seperti lelaki.

Menjelang Ogos, kedua-dua mereka sampai di Rocky Mountains, Colorado dan mencipta rekod sebagai wanita pertama yang mencapai puncak 14,109 kaki Pike’s Peak dengan kenderaan bermotor.

Ada hari di mana mereka tersesat di padang pasir berhampiran Salt Lake City dan diselamatkan oleh pelombong yang kebetulan lalu di sana.

Mereka tiba di Los Angeles pada 8 September selepas perjalanan yang penuh dengan halangan dan pencapaian.

Pada zaman tersebut, wanita dilarang sama sekali untuk berada di medan perang. Augusta merasakan perlu untuk mereka membuktikan bahawa wanita juga mampu untuk berdiri setaraf dengan lelaki dalam membuat kerja-kerja yang mencabar.

Tetapi, terdapat laporan lain mengatakan bahawa ada dua sebab mengapa mereka dibenarkan untuk melakukan misi yang berbahaya ini.

Pertama, pada tahun 1916, Amerika akan memasuki satu era Perang Dunia Pertama dan tentera mereka dilihat tidak bersedia apabila kekurangan maklumat yang meluas.

Disebabkan itu, kedua-dua mereka telah menjadi pemain penting dalam menyalurkan maklumat dan misi mereka ini digelar sebagai ‘Preparedness Movement’.

Kedua, misi ini juga dilihat sebagai kempen bagi memenangi undi wanita. Mereka mahu menunjukkan bahawa wanita juga mampu melakukan tugas mencabar dan tugas-tugas yang dilakukan oleh lelaki.

Mereka berhujah bahawa kejayaan kempen ini akan membebaskan lelaki daripada tugas-tugas lain dan memberi peluang kepada wanita untuk berjaya.

Perjalanan luar biasa mendapat tajuk utama beberapa media tempatan ketika itu. Tetapi kebanyakkan liputan tersebut mengecewakan apabila ada beberapa media yang memfokuskan kepada motosikal dan bukannya cerita pengembaraan mereka.

Lebih teruk lagi, The Denver Post menuduh kedua-dua mereka mengekploitasi Perang Dunia Pertama dan mengabaikan tanggungjawab mereka sebagai perempuan yang seharusnya berada di rumah.

Biarpun mereka tidak mendapat pengiktirafan oleh media dan negara mereka sendiri, dua anak muda ini tidak pernah mengalah dan mengejar hobi baharu. Adeline telah berjaya memperoleh Ijazah Undang-Undang di Universiti New York. Manakala kakaknya, Augusta pula telah menjadi juruterbang di Ninety-Nines Amelia Earhart.

Disini kami kepilkan sekali tiga artikel menarik mengenai pengembaraan. Klik pautan di bawah untuk mengetahui lebih lanjut.

Pengembaraan 3 Hari 2 Malam Kami Di Jogjakarta Hanya Dengan ‘Ground Cost’ RM170

Lelaki Ini Kongsikan Pandangan Mengejar Impian Dengan Membaca Dan Mengembara

Kanak-Kanak 12 Tahun Curi Kad Kredit Ibu Dan Mengembara Sendiri Ke Bali


Soo Wincci Dan 5 Wanita Berkongsi Rasa Tentang Kekurangan Diri Mereka

Menjadi ibu dan isteri adakala menuntut masa dan tenaga yang banyak hingga ramai wanita merasakan mereka gagal memberikan yang terbaik untuk anak, suami, keluarga dan rakan sekerja.

Benarkah begitu? Bagi empunya diri itulah rasanya. Tapi bagaimana pula pandangan dari mereka yang rapat dengan kita?

Jika anda pernah melihat Soo Wincci pasti sukar untuk percaya wanita yang penuh dengan keyakinan diri bila di khalayak ini rupanya mempunyai perasaan serupa seperti kita.

Video di bawah adalah buktinya. Mungkin jawapan yang diterima buat anda terharu dan mengalirkan air mata. Sila sediakan tisu.

Jadi, terima lah kekurangan diri seadanya. Kita manusia sememangnya tidak sempurna.

LIKE dan FOLLOW Vocket di Facebook serta Instagram


Wanita Rugi RM1.18 Juta, Wang Simpanan KWSP Lesap Selepas Ditipu ‘Macau Scam’

Seorang wanita terpaksa berputih mata apabila wang berjumlah RM1.18 juta lesap dalam sekelip mata. Beliau yang berusia 55 tahun dilaporkan telah menjadi mangsa terbaharu ‘Macau Scam’.

Menurut laporan FMT, wanita itu telah memindahkan wang daripada KWSP dan akaun banknya masing-masing berjumlah RM881,000 dan RM300,000 ke dalam tiga akaun bank baharu.

Wanita tersebut dikatakan telah menerima panggilan telefon daripada seorang lelaki yang tidak dikenali dari Putrajaya. Dia kemudiannya bercakap dengan dua orang yang mendakwa sebagai “Sarjan Wong” dan “Inspektor Khoo” dari Kota Kinabalu, yang mendakwa dia disiasat kerana terlibat dalam pengubahan wang haram.

“Beliau diberitahu bahawa Bank Negara ingin menyemak dananya dan dia dikehendaki memindahkan wang itu ke akaun bank baharu untuk siasatan,” lapor Pesuruhjaya Polis Sarawak, Azman Ahmad Sapri dalam satu kenyataan.

Azman berkata, mangsa panik dan membuka tiga akaun bank di Bintulu pada 23 Mei dan 9 Jun lalu dan memindahkan wang tersebut.

Dia juga diarahkan untuk memberikan bukti perbankan dalam talian kepada “Inspektor Khoo”, dan turut diminta untuk memusnahkan serta membuang tiga kad ATM tersebut.

Dia menyedari ditipu selepas memberitahu suaminya yang menghubungi bank dan mendapati beberapa pemindahan wang berjumlah RM1.18 juta telah dibuat daripada tiga akaun banknya ke akaun atas nama orang yang tidak dikenali.


Anda Mungkin Tidak Lagi Paranoid Dengan Pemain Dota, Selepas Melihat Ini

Defense of the Ancient atau nama singkatannya ‘Dota’ merupakan antara game yang paling ramai pemain di seluruh dunia. Sikap pemain Dota yang kurang bersosial dan lebih menumpukan kepada game semata – mata membuatkan orang ramai menggelar pemain dota sebagai ‘Dunia Orang Tanpa Awek’.

Apa yang kita tidak tahu adalah community Dota Malaysia telah melakukan kutipan derma untuk disumbangkan kepada mereka yang memerlukan di Gaza.

Hebat bukan? Tidak sangka dikala sibuk dengan game mereka masih sensitif dengan keadaan sekeliling lebih – lebih lagi saudara Islam di Gaza.

p/s : Admin pon dulu pemain dota juga. Sekarang dah pencen hehe


Wanita Sebabkan Kematian Lapan Remaja Berbasikal Lajak Dihukum Penjara Selama 6 Tahun

Mahkamah Tinggi hari ini memerintahkan seorang wanita dipenjara enam tahun dan didenda RM6,000, kerana kesalahan memandu secara melulu, hingga menyebabkan kematian lapan remaja berbasikal lajak, lima tahun lalu.

Hukuman itu sekali gus mengenepikan keputusan Mahkamah Majistret pada 10 Oktober tahun lalu yang mengekalkan keputusan untuk melepas dan membebaskan responden daripada tuduhan berkenaan.

Responden terbabit, Sam Ke Ting, 27, turut diperintah menjalani hukuman enam bulan penjara jika tidak membayar denda selain hilang kelayakan memandu selama tiga tahun yang berkuat kuasa selepas selesai hukuman penjara.

Keputusan itu dibuat Hakim Mahkamah Tinggi, Datuk Abu Bakar Katar selepas mendapati pihak pendakwaan berjaya memutuskan kes prima facie di akhir kes pendakwaan.

Dalam penghakimannya, Abu Bakar memberitahu, Mahkamah Bicara (Majistret) telah terkhilaf apabila gagal memutuskan pembelaan responden secara bersumpah bersifat penafian semata-mata bahawa responden tidak nampak kumpulan basikal di tempat kemalangan dan ada kenderaan lain yang melanggar kumpulan nasihat dan telah melarikan diri.

“Mahkamah bicara turut terkhilaf apabila menerima pembelaan responden yang tidak mengetahui adanya aktiviti basikal lajak pada malam kejadian sebagai alasan untuk memandu kereta secara merbahaya sehingga mengorbankan mangsa.

“Responden seharusnya memandu kereta dengan lebih berhati-hati dan bukannya memandu laju kerana mengambil kira pencahayaan tidak begitu terang dan jarak penglihatan ke depan terhad,” ujar Abu Bakar sebelum menjatuhkan hukuman.

Pada 10 Oktober tahun lalu, Mahkamah Majistret Johor Bahru mengekalkan keputusan tertuduh dilepas dan dibebaskan daripada tuduhan berkenaan yang berlaku pada 18 Februari 2017.

Berdasarkan kertas pertuduhan, Sam Ke Ting yang ketika kejadian berusia 22 tahun didakwa memandu kereta di Jalan Lingkaran Dalam secara melulu atau dengan berbahaya hingga menyebabkan kematian lapan penunggang basikal pada pukul 3.20 pagi, lapor Kosmo.

Sementara itu, 650 pemegang akaun CIMB telah memfailkan saman ke atas CIMB bank susulan isu kesilapan pemprosesan sehingga akaun mereka berhutang serta dibekukan. Baca lebih lanjut melalui pautan di bawah.

Tuntut Sebanyak RM650 Juta, 650 Pemegang Akaun Saman CIMB Secara Berkelompok

Didakwa Lari Bayar Hutang, Mawar Karim Nafikan Dan Dedah Difitnah Individu Digelar ‘S’


4 Kisah Wanita Sebelum Mereka Jadi Jutawan Dan Usahawan Berjaya Di Malaysia

Bersusah-susah dahulu, bersenang-senang kemudian. Itulah yang mungkin sesuai dengan 4 orang usahawanita yang hebat ini. Mereka adalah antara ikon bisnes yang dikagumi di Malaysia kerana kejayaan dan kelainan yang dibawakan oleh mereka mencetuskan fenomena di kalangan masyarakat.

Adakah anda tahu siapa mereka sebelum bergelar usahawan berjaya? Adakah mereka anak-anak orang kaya yang mudah dapat modal dari keluarga? Pastinya anda ingin mengetahui siapa mereka. Maka, inilah kisah asam garam mereka sebelum berjaya dan terkenal di Malaysia tercinta.

Beliau berasal dari Machang, Kelantan mempunyai kelulusan Ijazah Pendidikan (Kesusasteraan Melayu & Sejarah), Universiti Sains Malaysia (USM) dan Ijazah Doktor Falsafah (PhD) Biologi, Universiti Monash pernah menjadi guru di Sekolah Jenis Kebangsaan Pooi Lam selama 12 tahun di Ipoh, Perak dan menjadi tenaga pengajar di Majlis Latihan Vokasional Kebangsaan.

Antara produk popular keluaran syarikat Datuk Seri Vida ialah Pamoga, Qu Puteh Million Cell/Qu Puteh Collagen Drink, Qu Puteh Kosmetik, Millennia.

Pada usia 9 tahun, beliau telah menjadi anak yatim apabila ayahnya meninggal dunia. Beliau minat berbisnes seawal usia 12 tahun sehingga melanjutkan pelajaran ke universiti. Semasa Datuk Seri Vida melanjutkan pelajarannya di USM, ibunya terpaksa menjual sebidang tanah dengan harga RM13,000 bagi menyara kos pembelanjaan pelajarannya. Dan dipercayai tanah itu kini bernilai RM150,000.

Bagi menampung kehidupannya di universiti, Datuk Seri Vida tidak berdiam diri. Beliau pernah menjual nasi lemak orang lain dan mendapat untung 30 sen bagi setiap satu jualan yang berjaya dibuat olehnya. Beliau juga pernah menjual kain telekung, batik dan sebagainya kepada pensyarah dan kakitangan universiti.

Pada cuti semester universiti pula, Datuk Seri Vida pernah bekerja kilang, menjual pokok bongsai dan kerja sambilan di restoran segera KFC.

Di dalam perniagaan, Datuk Seri Vida pernah mengalamai kerugian besar apabila produknya tidak mendapat sambutan. Dan dugaan besar di dalam kehidupannya, Datuk Seri Vida kehilangan 2 orang anak lelakinya di dalam insiden kebakaran di rumah pekerja syarikatnya.

Tudung Fareeda mencetuskan fenomena apabila peminat-peminatnya sanggup bermalam dan beratur di depan kedai semata-mata untuk membeli design terbaru. Antara produknya yang terkenal ialah Fareeda Sabreena, Fareeda Suraiya, Fareeda Suzana, Fareeda Aisya, Fareeda Mariya, Fareeda Nour Sara, dan Fareeda Nour Sofea.

Pengasas Fareeda ialah Puan Faridah Zakarian yang berasal dari Pulau Pinang. Beliau merupakan seorang suri rumah yang mula berniaga secara kecil-kecilan dengan membuat dan menjual pakaian dan langsir untuk mengurangkan beban kewangan suaminya.

Puan Faridah mula membuat tudung sendiri apabila dia tidak menjumpai tudung yang disukainya. Selepas tudungnya siap, ia telah menarik minat saudara-maranya dan rakan-rakan yang menyatakan berminat untuk membeli tudung tersebut.

Setelah itu, beliau memulakan bisnes ini dengan 2 buah mesin jahit untuk menjahit tudung sahaja. Beliau pernah tertidur di mesin jahit semata-mata ingin menyiapkan tudungnya. Mawar Abdul Karim, anak sulung Puan Fareeda turut membantunya sejak awal dengan melakukan kerja-kerja mengukur, menggunting dan menjahit kain.

Mawar Abdul Karim yang turut menjadi model dan duta rasmi Fareeda merupakan isteri kepada pelakon dan usahawan, Fizo Omar.

Ini ialah ibu kepada pengasas tagline ‘Terlajak Laris’, Datuk Aliff Syukri. Puan Rozita Ibrahim berasal dari Sungai Besar, Selangor dan dibesarkan di Gemas, Negeri Sembilan. Beliau merupakan anak sulung dari enam adik-beradik adalah anak kepada pasangan guru agama dan suri rumah.

Beliau menamatkan zaman gadisnya pada usia 18 tahun tetapi jodoh tidak panjang. Perceraian itu menyebabkan beliau sehingga dipulaukan oleh keluarga. Dengan status ibu tunggal dan tidak berpelajaran tinggi, Puan Rozita Ibrahim gigih membesarkan anak-anaknya.

Sebelum beliau bergelar jutawan pada hari ini, anaknya pernah diberi minum sirap bagi menggantikan susu seawal usia 3 bulan dan membeli baju lelong berharga RM0.50 setiap satu sebagai baju raya anak-anaknya. Ia tidak berhenti setakat itu sahaja apabila salah seorang anaknya meninggal dunia kerana tiada wang untuk mendapatkan rawatan terbaik bagi menyembuhkan keadaaan anaknya.

Kehidupannya yang susah itu telah membentuk jati diri yang kuat di dalam diri Puan Rozita Ibrahim. Pengalaman bekerja sebagai penoreh getah yang keluar menoreh seawal 1 pagi, bekerja di kilang, menjadi penyambut tetamu dan eksekutif promosi dan pemasaran serta menjalankan perniagaan jualan langsung telah memberikan pengajaran yang bermakna dalam membentuk empayarnya.

Puan Rozita Ibrahim menceburi bidang perniagaan secara kecil-kecilan dengan menjual surat khabar, majalah dan nasi lemak dengan menggunakan motosikal. Setelah itu, beliau menggandaikan barang kemasnya untuk memulakan perniagaan herba dengan modal RM400. Herba-herba itu dijual secara direct selling dari rumah ke rumah.

Bagi meyakinkan para pelanggannya, Puan Rozita Ibrahim sendiri yang mencuba produk herba itu dan menjadi testimoni pertama produknya. Maka, beliau menggemukkan badan sebanyak 3 kali dan memakan produk herba tersebut sehingga memberikan hasil yang memuaskan.

Pengarah Urusan Syarikat Faiza Sdn. Bhd.

Selama ini saya fikir Puan Faiza adalah orang Pulau Pinang. Rupa-rupanya Puan Faiza Bawumi Sayed Ahmad ini berasal dari Mesir dan berhijrah ke Malaysia pada tahun 1964.

Beliau berkelulusan Diploma Jahitan mengambil upah menjahit sulaman dengan modal hanya RM4.00. Selain itu, beliau membuat baju gaun untuk anak-anak jirannya yang masil kecil dan menghasilkan set sarung bantal.

Beliau juga pernah bekerja sebagai juruwang di kedai bapanya, menjual set ensiklopedia, melakukan bisnes pinggan mangkuk dan menjual pelbagai barangan dapur.

Kemudian, Puan Faiza mula membuat rempah kari jenama Bunga Raya dan mengedarkannya di kedai-kedai berdekatan. Beliau menghasilkannya sendiri di rumah, dengan melibatkan proses mencuci, menjemur dan menggoreng rempah ratus hingga menghantarnya sendiri ke kedai untuk dikisar dan diedarkan.

Bagi bisnes beras pula, Puan Faiza pernah pergi dari 1 kedai ke kedai lain untuk mendapatkan respon penjual dan pengguna berkenaan beras.

Sungguh dahsyatnya asam garam kehidupan 4 orang wanita yang bijak berbisnes ini sebelum mereka bergelar jutawan di dalam bidang yang diceburi masing-masing. Moga pendedahan ini sedikit sebanyak dapat memberikan inspirasi kepada anda semua.


Gambar Wanita Teduhkan ‘Aunty’ Guna Fail Ini Buat Netizen Bangga Jadi Rakyat Malaysia

Walaupun hidup dalam masyarakat pelbagai kaum dan bangsa namun rakyat kita sememangnya diketahui di dalam dan luar negara sebagai sebuah negara mengamalkan sikap perpaduan yang tinggi.

Daripada perkongsian makanan, budaya, sikap bertolak ansur sehinggalah rasa saling hormat-menghormati antara satu sama lain, rakyat Malaysia telah hidup dengan penuh harmoni dan aman damai sejak daripada dahulu lagi.

Dan jika pernah ada yang meragui perpaduan kita sebagai rakyat Malaysia, gambar tular di Facebook ini mungkin boleh menjadi penjelasan terbaik buat mereka tentang keharmonian dalam masyarakat berbilang kaum di negara kita.

Gambar tular yang menunjukkan seorang wanita bertudung memayungi aunty daripada panas dengan menggunakan fail miliknya ketika beratur mula mencuri tumpuan netizen sejak semalam.

Hantaran tular itu difahamkan dikongsikan cucu kepada aunty tersebut, Privitha Maimaran di Facebook dengan tujuan untuk berterima kasih kepada wanita terbabit yang beratur bersama neneknya ketika itu.

“Dari pihak nenek dan keluarga, saya ingin mengambil peluang ini untuk mengucapkan terima kasih wanita Melayu yang memegang fail untuk melindungi nenek saya daripada panas ketika sedang beratur di luar bank untuk tempoh yang agak lama.

“Tujuan saya berkongsikan perkara ini adalah kerana ketika waktu ini masih ada orang di luar sana yang tidak membezakan perkauman dan masih menghormati orang tua dari pelbagai bangsa,” tulisnya di Facebook.

Perkongsian wanita itu bukan sahaja mendapat lebih 15,000 shares di Facebook malah turut dikongsikan kembali di platform media sosial Twitter dengan rata-rata netizen teruja dan bangga melihat semangat perpaduan yang ditunjukkan.

Baca juga perkongsian daripada kami sebelum ini tentang bagaimana pertolongan daripada adik ini berjaya membuatkan ‘Uncle Cina’ ini bergenang air mata di pautan di bawah.

Sikap Muafakat Yang Ditunjukkan Adik Ini Buat Uncle Cina Bergenang Air Mata

Kisah Guru Ini Menyedarkan Kami Masih Ramai Rakyat Malaysia Yang Cintakan Kedamaian Dan Perpaduan


Wanita Terkejut Suami Bayar RM950 Untuk ‘Cuci Kereta’, Netizen Bantu Jelaskan Mengapa Harganya Begitu

Bagi penjagaan sesebuah kereta untuk sentiasa nampak seperti ‘kereta baharu’, ia perlu dibuat pada tempat yang betul dan kosnya tidak murah serta kualitinya tidak boleh disamakan dengan ‘kedai cuci kereta’ yang beroperasi di bawah pokok.

Orang ramai baru-baru ini berasa geli hati selepas menonton reaksi seorang wanita yang terkejut apabila melihat harga pada resit yang diterima suaminya selepas mencuci kereta di carwash parking mencecah sehingga RM950.

♬ original sound – aisyahhijanah – aisyahhijanah

“Tengok lelaki bila cuci kereta, tengok. Cuci kereta, bukan beli kereta tau,” ujar wanita berkenaan selepas terkejut mendapat tahu harga ‘cuci kereta’ semahal itu.

Perkongsian video itu telah mengundang rasa lucu kepada warganet, pada masa memikirkan bagaimanalah suaminya hendak menjawab persoalan isterinya.

Rata-rata memberitahu, ‘servis cuci kereta’ yang diambil oleh suaminya bukanlah cuci luaran semata-mata sahaja. Sebaliknya ia melibatkan coating, ‘lapisan’ untuk menjaga kualiti cat asal kereta berkenaan.

Menurut orang ramai lagi, harga servis coating itu boleh dikatakan antara yang termurah, kerana ada lebih mahal dan berkualiti yang boleh mencecah sehingga ribuan dan puluhan ribu ringgit.

Tambah netizen, coating ini boleh bertahan untuk tempoh yang lama (bergantung pada pemilihan kualiti). Jadi ia agak berbaloi kerana umpama satu ‘pelaburan’ untuk kereta sentiasa nampak cantik seperti baharu keluar dari showroom.

* Ikuti VOCKET CAR CLUB melalui Facebook dan Instagram untuk ketahui perkembangan dan isu semasa automotif dari dalam dan luar negara.

Sebelum ini netizen cuba ‘back up’ harga basikal si suami yang sama model seperti KJ. Baca lebih lanjut melalui pautan di bawah.

Cubaan Netizen ‘Selamatkan’ Suami Miliki Basikal Sama Dengan KJ Ini Boleh Buat Anda Ketawa

Beri Rokok Buat Jemaah Masjid, ‘Sedekah Jumaat’ Lelaki Ini Undang Pertikaian Netizen

Tidak Sabar Masuk Simpang, BMW ‘Terbang Dan Melekat’ Di Kawasan Pagar Rumah Orang


Wanita Terlibat Video U-Turn Tampil Buat Permohonan Maaf Di Instagram

Sejak semalam kecoh diperkatakan mengenai seorang pemandu wanita yang dirakam memarahi seorang lagi pemandu lain di jalan raya selepas membuat pusingan U.

Wanita berkenaan yang difahamkan merupakan seorang pensyarah mengeluarkan kata-kata kurang sopan selepas kereta yang dipandunya hampir dilanggar kereta individu yang membuat rakaman.

Kurang 24 jam selepas video berkenaan tular, wanita tersebut Prof Madya Dr Bahariah Khalid menurut laporan Mstar dilaporkan telah membuat permohonan maaf di Instagram.

Jika saya betul, saya maafkan semua,” tulisnya di Instagram bahariahkhalid_.

Beliau difahamkan merupakan salah seorang kakitangan di Universiti Putra Malaysia melalui satu kenyataan dikeluarkan institusi berkenaan pada semalam.

Institusi berkenaan juga dilaporkan memandang serius perkara berkenaan dan menjelaskan akan menjalankan siasatan mengenai perkara tersebut.

Baca kembali perkongsian asal video berkenaan yang mencetuskan perdebatan dalam kalangan netizen sejak semalam melalui pautan di bawah.

Buat Pusingan-U Secara Merbahaya, ‘Pensyarah’ Ini Maki Dan Doakan Pemandu Lain Dijangkiti COVID-19

Keadaan Sebuah Lamborghini ‘Parking’ Atas Pembahagi Jalan Jadi Perbincangan Netizen

Umpama ‘Godzilla Vs Kong’, Kemalangan Dua Kereta Ini Menjadi Bualan Para Netizen


Gadis Ini Mahu Cipta Rekod Sebagai Wanita Terpantas Mengelilingi Dunia

Bercerita tentang travel, kalau boleh semua negara mahu pergi dan ini juga mungkin impian semua orang. Mencuba sesuatu yang baru, meneroka jati diri, mengenal adat dan budaya orang lain, semuanya pengalaman yang sungguh menyeronokkan.

Semua orang mempunyai alasan tersediri kenapa mahu travel, begitu juga dengan gadis berusia 27 tahun ini. Dia mahu mencipta rekod sebagai wanita terpantas dan termuda mengelilingi dunia. Wah!

Cassandra De Pecol atau lebih mesra dikenali dengan panggilan Cassie, gadis yang berasal dari Amerika Syarikat ini nekad untuk mengelilingi kesemua 196 negara di dunia dengan waktu paling cepat iaitu dalam masa kurang dari 3 tahun sahaja.

Mencapai impian seperti ini sudah tentunya memerlukan kos perbelanjaan yang besar. Pada awalnya, Cassandra pernah menulis keinginan untuk berkunjung ke setiap negara di laman Kickstarter pada tahun 2014.

Siapa sangka, idea ini menarik perhatian beberapa pihak untuk menajanya. Jumlah kos keseluruhan yang diperlukan Cassandra lebih kurang $200 ribu Usd, namun sebagai pertukaran Cassandra bantu mempromosikan para penajanya seperti promosi hotel-hotel cantik, tempat menarik dan sebagainya. Dalam masa yang sama Cassandra turut mendapat tempat penginapan percuma sepanjang berada di negara tersebut.

Menurut apa yang diceritakan di blognya, Cassandra kini sudah menjejaki sebanyak 181 negara, cuma tinggal berbaki 15 negara sahaja lagi untuk mencapai impiannya sebagai wanita paling pantas mengelilingi dunia. Anda boleh mengikuti pengembaraan Cassie di Expedition196.com atau di [email protected]_196.

Orang kata dunia ini kecil saja. Jadi,sehingga ke hari ini berapa banyak negara yang sudah anda lawati?


Wanita Tidak Mahu Lelaki Sado, Lelaki Tidak Mahu Kaki Bersolek

Kebanyakan lelaki sekarang berminat menjaga penampilan diri. Mereka merasakan amat bangga mempunyai badan yang sasa dan gagah serta mempunyai otot berketul-ketul atau lebih glamour dengan panggilan sado. Dengan berbadan sado, lelaki menganggap diri mereka akan tampak lebih hebat dan dapat menarik perhatian wanita dengan lebih mudah.

Bagi kebanyakan wanita pula, mengenakan alas bedak, bedak, gincu, pembayang mata dan pemerah pipi dan apa saja alat kosmetik yang boleh membantu mencantikkan wajah mereka itu diyakini boleh membuatkan mereka kelihatan sangat cantik di mata para lelaki.

Namun berbeza bagi dua orang insan ini apabila berlaku pertembungan antara sado dan cantik bersolek. Agaknya pandangan siapa yang sebenarnya betul?

Bagi kami, cukuplah cantik dan gagah pada pandangan Maha Pencipta kita :) Jika dapat lebih dari itu, anggaplah ia bonus. Syukur!

Kredit : Heroin Malaya dan Official Amirul Agam


Wanita Tular Halang Proton Wira Bergerak Jelaskan Mengapa Dia Bertindak Demikian

Sejak 3 hari yang lalu, satu video tular memaparkan seorang wanita yang berdiri di hadapan sebuah kereta Proton Wira dan dilihat menghalang kereta itu daripada bergerak di Port Dickson.

Video itu menerima pelbagai respons daripada netizen dan ramai yang turut meninggalkan komen ibarat mempersendakan perbuatan wanita tersebut.

Baca komen rata rata buat lawak. Sorry tapi aku tak rasa benda ni lawak. Apa la yang berlaku agaknya sampai akak tu bahayakan nyawa sendiri.. Not worth it la kak.. jangan la buat macam ni lagi kak..

— Depphead (@aaadriannnnnn) April 24, 2023

Wanita berkenaan yang berusia 32 telah tampil bersama suaminya yang berusia 58 tahun di Balai Polis Port Dickson hari ini, selepas video aksinya yang dirakam pengguna jalan raya lain tular di media sosial

Berdasarkan laporan Harian Metro, wanita itu bertindak demikian kerana risaukan kesihatan suami yang memandu kereta terbabit.

Perkara itu dimaklumkan sendiri oleh wanita berusia 32 tahun itu yang tampil bersama suaminya yang berusia 58 tahun di Balai Polis Port Dickson semalam.

Timbalan Ketua Polis Daerah Port Dickson, Deputi Superintendan Muhamad Mustafah Hussin berkata, pasangan warga Indonesia itu tampil ke balai polis untuk memberikan penjelasan selepas menyedari mengenai video yang tular itu.

Mengulas lanjut, katanya, lelaki yang memandu Proton Wira terbabit dikatakan baru sahaja mendapat rawatan di Hospital Port Dickson akibat pelbagai penyakit dan isterinya sudah menasihati supaya tidak keluar dari rumah kerana risaukan akan kesihatannya.

Bagaimanapun, beliau berkata, lelaki terbabit tidak menghiraukan larangan itu dan tetap keluar dari rumah mereka di sini untuk ke rumah anak mereka di Teluk Kemang.

Wanita berkenaan telah membonceng motosikal ditunggang jiran sebelum menemui suaminya di persimpangan lampu isyarat. Justeru itu, wanita berkenaan telah cuba memberhentikan kereta suaminya itu.

Pasangan terbabit juga telah memohon maaf selepas menyedari aksi mereka itu boleh mengundang bahaya buat diri sendiri dan pengguna jalan raya yang lain.


Wanita Uighur Dakwa Kerajaan China Jalankan Program ‘Rogol Secara Besar-Besaran’

China dilaporkan telah menguatkuasakan sistem rogol secara besar-besaran bagi ‘mempromosi perpaduan etnik’, lapor Newshub.

Wanita dari minoriti Islam terpaksa berkongsi tempat tidur dan bahkan berkahwin dengan lelaki dari majoriti Han yang dilantik oleh negara komunis.

Program yang dinamakan sebagai Pair Up And Become Family telah mendapat kritikan secara meluas kerana melanggar hak asasi manusia yang dilakukan oleh rejim Xi Jinpiang terhadap umat Islam di wilayah barat laut Xinjiang.

Selain daripada merogol, China turut dilaporkan menggugurkan anak dalam kandungan dan memenjara lelaki muslim secara beramai-ramai.

Seorang mangsa berkata tentang budaya rogol di sana, “mana-mana perempuan atau lelaki di bawah umur 35 tahun telah dirogol dan didera secara seksual.”

Seorang lagi wanita yang menghabiskan 18 bulan dalam kem latihan berkata, “Mereka akan masuk dan letakkan beg di atas kepala wanita yang mereka mahukan.”

Masyarakat Uighur telah dijadikan mangsa oleh kerajaan China bagi tujuan ‘pembersihan etnik’ dan ‘budaya pembunuhan beramai-ramai’.

Bulan lalu bocor satu kertas yang mendedahkan bagaimana negara itu terlibat dalam tindakan kejam ke atas masyarakat Uighur – termasuk memaksa wanita untuk berkongsi tempat tidur dengan lelaki asing sementara suami mereka ditahan tanpa perbicaraan.

Salah seorang pegawai China mengesahkan bahawa progam tersebut wujud, dengan wanita akan dipadankan dengan lelaki asing bagi ‘mempromosikan perpaduan etnik, lapor  Radio Free Asia.

Dia mendakwa bahawa peranan yang dilakukannya ‘tidak bermaksud seksual’, ia adalah normal bagi pegawai Parti Komunis untuk berkongsi tempat tidur dengan wanita.

Salah seorang aktivis menyatakan bahawa wanita akan dipaksa menikahi lelaki yang dipilih oleh rejim.

Bercakap kepada News.com.au, aktivis Uighur Rushan Abbas berkata, “ini adalah rogol secara besar-besaran. Baik perempuan mahupun keluarga mereka tidak boleh menolak perkahwinan itu kerana mereka akan dilihat [oleh pihak berkuasa China] sebagai pelampau Islam kerana tidak mahu berkahwin dengan golongan Han Cina.

“Mereka tidak mempunyai pilihan selain berkahwin dengan mereka. [Han Chinese] telah merogol wanita Uighur atas nama perkahwinan selama bertahun-tahun.”

Beliau juga mendakwa bahawa lelaki terbabit ditawarkan wang bagi perkahwinan tersebut.

Sebelum ini kami pernah menulis kisah seorang wanita yang menceritakan kisah kejam yang menimpa kaum muslim Uighur. Klik pautan di bawah untuk membaca.

Wanita Ini Dedah Kisah Kejam Di Sebalik Penahanan Kaum Muslim Uighur Di Xinjiang

Isu Halal, Kerajaan China Larang Guna Tulisan Arab Pada Semua Kedai Makanan Muslim?

China Keluarkan Mesut Ozil Daripada PES 2020 Kerana Mempertahankan Kaum Muslim Uighur


Wanita Warga Asing ‘Kantoi’ Mohon MyKad Guna Identiti Orang Telah Meninggal Dunia

Bermacam-macam cara akan digunakan oleh mereka yang ingin mendapatkan taraf kewarnegaraan di negara kita.

Jika sebelum ini ada sindiket yang yang menjual dan ada yang memalsukan kad pengenalan semata-mata untuk membolehkan warga asing ini mendapatkan keistimewaan sebagai rakyat negara kita, kini timbul pula satu lagi cara yang diusahakan oleh mereka-mereka ini.

Dilihat lebih berani, sindiket yang dikepalai wanita tempatan berusia 40 tahun itu dikatakan membekalkan beberapa dokumen seperti sijil kelahiran dan sijil perkahwinan untuk dibawa warga asing ini ke Pejabat Pendaftaran Negara bagi memohon MyKad.

Bagaimanapun, cubaan mereka untuk menipu pihak berkuasa dengan membawa segala dokumen tersebut akhirnya tertangkap pada semalam.

Menerusi pemeriksaan lanjut pegawai ketika warga asing tersebut hadir membuat permohonan MyKad mendapati nombor MyKad, gambar dan cop jari yang terdapat dalam database mereka tidak menyamai maklumat yang diberikan warga asing tersebut.

Ketua Polis Daerah Ranau, Deputi Superintendan Sammy Newton berkata dua warga asing tersebut masing-masing  yang berusia 16 tahun dan 30-an yang berasal dari Filipina itu juga mengepilkan wang berjumlah RM5,000 bersama permohonan mereka.

Entah apa yang difikirkan oleh mereka-mereka yang cuba mendapatkan kewarnegaraan Malaysia ini lebih-lebih lagi dengan cara menipu. Sepatutnya, warga asing yang mahu menjadi warga Malaysia haruslah mengikuti proses-proses yang telah ditetapkan pihak kerajaan.

Baca perkongsian kami sebelum ini tentang bagaimana netizen mempersoalkan keistimewaan proses naturalisasi yang dimiliki pemain bola sepak di negara kita. Klik pautan di bawah untuk membaca.

Kejayaan Liridon Peroleh Status Kewarnegaraan Cetus Perdebatan Dalam Kalangan Netizen

Warga China Ini Sanggup Bayar RM400,000 Untuk Beli MyKad Dan Pasport Malaysia


Anda Nak Jana Pendapatan US 1.3 Juta? Anda Perlu Belajar Dengan Si Cilik Ini

Mungkin kita tidak pernah mendengar namanya, namun tanpa kita sedari Evan, 8 dari Amerika Syarikat adalah kanak-kanak paling popular di dunia.

Hanya dengan memuatnaik rebiu permainan kanak-kanak dan ‘video games’ kegemarannya di YouTube, Evan berjaya memperolehi pendapatan sebanyak US 1.3 juta setahun.

Saluran YouTube Evan turut mendapat jumlah tontonan sebanyak 750 juta dalam masa beberapa tahun ia dimuatnaik.

Angka itu meletakkan Evan setanding dengan tontonan yang diperolehi artis antarabangsa yang lain seperti Katy Perry, Madonna serta saluran ESPN.

Namun Evan tidak melakukannya sendirian, kanak-kanak tersebut mendapat pertolongan bapanya, Jared dan kadangkala adik perempuan dan ibunya turut menyertai Evan melakukan rebiu.

Jared yang juga dikenali sebagai DaddyTube memiliki syarikat fotografi dan video produksi sendiri bertanggungjawab menyunting rakaman video Evan.

Menurut laporan Newsweek.com, projek keluarga tersebut dimulakan Jared tiga tahun lepas hanya sekadar suka-suka sehinggalah salah satu video mereka mencapai tontonan sehingga sejuta tontonan.

Semenjak itu, anaknya sering mendapat permintaan untuk membuat rebiu produk permainan kanak-kanak.

Pendapatan yang dimiliki Evan adalah hasil dari jualan iklan di laman YouTubenya.

Kata Jared yang masih bekerja, duit tersebut tidak digunakan untuk menampung keluarganya namun dimasukkan terus ke dalam bank simpanan untuk masa depan anak-anaknya.

Sehingga kini Evan telah memiliki tiga saluran YouTube iaitu EvanTubeHD, EvenTubeRAW dan EvenTube Gaming.

Kami rasa anda boleh mula suruh anak anda membuat rebiu dan muatnaik video di Youtube SEKARANG! :-)


Wanita Warga China Mengaku Tidak Bersalah Langgar Penunggang Motosikal Sehingga Maut

Terdahulu, seorang wanita warganegara China telah ditahan reman gara-gara merempuh pekerja Majlis Bandaraya Pulau Pinang (MBPP) hingga menyebabkan mangsa maut pada Jumaat lalu. Siasatan awal pihak polis mendapati pemandu wanita berkenaan dibawah pengaruh alkohol sehingga menyebabkan kemalangan itu berlaku.

Semalam, wanita warganegara China tersebut mengaku tidak bersalah  di Mahkamah Majistret Georgetown semalam di atas pertuduhan yang dikenakan terhadap dirinya.

Tertuduh, Liu Shahsha, 24, mengaku tidak bersalah apabila pertuduhan dibacakan dalam bahasa Mandarin di hadapan Majistret Rosnee Mohd Radzuan. Dia didakwa memandu kereta di bawah pengaruh alkohol atau dadah sehingga tidak berdaya mengawal kenderaan menyebabkan kematian seorang penunggang motosikal pada jam 6.25 pagi.

Pemilik Gerai Bubur Kambli's yang terkenal di George Town,Mohaidin Gani Mohamad,58, maut selepas dirempuh dari belakang oleh pemandu wanita,24 tahun,warga China yang disyaki memandu dalam keadaan mabuk. Kejadian di persimpangan lampu isyarat, Datuk Keramat jam 6.50am. @NewsMPB pic.twitter.com/T8cyIrxp5t

— Selwam Arjunan (@SelwamNewsMPB) October 25, 2019

Tertuduh didakwa melakukan kesalahan itu mengikut Seksyen 44(1) Akta Pengangkutan Jalan (APJ) 1987. Jika disabit kesalahan, tertuduh boleh dikenakan hukuman penjara tidak kurang tiga tahun dan tidak lebih 10 tahun atau denda tidak kurang RM8,000 hingga RM20,000.

Majistret turut tidak membenarkan tertuduh mendapat sebarang jaminan dan menetapkan 8 November ini sebagai tarikh sebutan semula untuk pengesahan ketulenan pasportnya daripada Jabatan Imigresen Malaysia (JIM).

Di samping itu, rakan kepada tertuduh iaitu Garrett Lim Nian Siang, 23 turut dihadapkan di mahkamah yang sama dan mengaku bersalah di atas pertuduhan membenarkan kenderaannya dipandu Liu.

Lelaki tersebut di yang ketika kejadian berada di tempat duduk penumpang hadapan dikenakan hukuman denda RM1,500 mengikut Seksyen 26 APJ 1987 pada waktu dan tempat yang sama.

Lihat tindakan pantas orang ramai bantu tolak kereta terbalik dapat pujian netizen. Klik pautan di bawah untuk bacaan lanjut.

Tindakan Pantas Orang Ramai Bantu Tolak Kereta Terbalik Dipuji Netizen

Insiden Langgar Lari Ini Terima Respon Pelbagai Daripada Netizen

Pemandu Myvi Yang Kemalangan Di Thailand Dilaporkan Tidak Mempunyai Lesen Memandu


Wanita Warga Indonesia Ditahan Selepas Bergurau Bawa Bom Dalam Beg Di LTAPP

Tindakan seorang wanita warga Indonesia yang bergurau kononnya membawa bom dalam begnya membawa padah apabila dia ditahan pihak berkuasa di Lapangan Terbang Antarabangsa Pulau Pinang (LTAPP), di Bayan Lepas.

Ketua Polis Daerah Barat Daya, Supt Kamarul Rizal Jenal berkata, wanita berusia 33 tahun itu ditahan pada 4.30 petang selepas dia bergurau dengan menyebut ada bom ketika pemeriksaan barang dalam begnya di kaunter daftar masuk LTAPP.

“Wanita yang bekerja sebagai operator kilang di Ipoh, Perak menyebut dengan lantang ‘ada bom’ sehingga didengari kakitangan di kaunter itu dan orang lain yang sedang menunggu untuk mendaftar masuk penerbangan di lapangan terbang tersebut.

Seorang wanita warga Indonesia bergurau dengan petugas lapangan terbang ketika pemeriksaan, memberitahu ada bom dalam beg.

Dia kemudiannya ditahan polis dan reman selama 2 hari 😆.

Guys, anywhere in the world, you don't simply say 'bomb' when you're in the airport. Never. https://t.co/bPaDcCi2nE

— Roman Akramovich (@SyedAkramin) December 31, 2022

“Semasa kejadian wanita itu bersama dua rakannya dijadualkan menaiki penerbangan ke Medan, Indonesia pada 5.30 petang,” katanya dalam satu kenyataan.

Menurutnya wanita itu kini direman sehingga 31 Disember dan kes disiasat di bawah Seksyen 506 Kanun Keseksaan kerana melakukan ugutan jenayah.


Wanita Yang Dipecat Kerana Belasah Pencuri Ditawar Kerja Oleh Presiden UFC

Kuasa viral baru-baru ini telah membawa kepada tawaran kerja daripada Presiden UFC Dana White.

Tapasa-Sataraka, 24 tahun, mendapat perhatian netizen selepas beliau berjaya menangkap seorang perompak di tempat dia bekerja di Aiea, Hawaii.

Apa yang lebih mengecewakan adalah beliau mungkin bakal kehilangan kerjanya walaupun berjaya menangkap pencuri tersebut.

Namun itu semua dapat ditutup dengan tawaran kerja daripada Ketua Eksekutif UFC sendiri.

This is Summer Tapasa-Sataraka. She stopped this punk from getting away with stealing from BestBuy in Hawaii. She got fired for this. Flying her in this weekend and giving her tickets to the McGregor vs Cowboy fight. I WANT HER TO WORK FOR ME! Get ready for the best weekend of your life Summer

A post shared by  Dana White (@danawhite) on Jan 10, 2020 at 1:55pm PST

White menyiarkan video tersebut di laman Instagram miliknya yang mempunyai 4.2 juta pengikut. Dia turut mengumumkan bahawa Tapasa bakal hadir ke acara UFC pada 18 Januari nanti sebagai tetamunya.

“Dia menghentikan pencuri itu daripada mencuri dari BestBuy di Hawaii,” tulis White. “Dia kemudia dipecat untuk itu. Dia akan sertai saya hujung minggu ini dan akan mendapat tiket ke McGregor vs Cowboy. Saya MAHU DIA KERJA UNTUK SAYA! Bersiap sedia untuk hujung minggu terbaik musim panas ini.”

Bulan lalu seorang bintang UFC hancur bibir selepas terkena tumbukan lawannya. Klik pautan di bawah untuk membaca.

Lihat Bagaimana Tumbukan Padu Bintang UFC Ini ‘Hancurkan’ Bibir Lawannya

Justin Bieber Secara Tiba-Tiba Cabar Tom Cruise Berlawan Di UFC


Wanita Yang ‘Disahkan’ Meninggal Dunia Akibat COVID-19 Hidup Kembali

Seorang wanita di Ecuador tiba-tiba bangun selepas disahkan meninggal dunia  akibat dijangkiti wabak COVID-19. Berita ini jelas melegakan keluarganya yang telah membawa pulang dan membakar jenazah yang salah sebelum ini.

Alba Maruri berasal dari Guayaquil – bandar terbesar di Ekuador yang teruk terjejas oleh COVID-19 – dimasukkan ke hospital pada bulan Mac selepas mengalami masalah untuk bernafas dan demam yang berpanjangan.

Ahli keluarganya menyatakan bahawa wanita berusia 74 tahun itu telah disahkan meninggal dunia oleh pihak hospital pada 27 Mac yang lalu. Seminggu selepas itu, keluarga wanita terbabit datang untuk mengambil mayatnya. Tetapi mereka tidak dibenarkan untuk menyentuh atau mendekati mayat tersebut.

Media antarabangsa melaporkan bahawa sewaktu mengambil mayat yang disyaki sebagai Maruri, ahli keluarga beliau hanya melihat bahagian belakang mayat tersebut dan bukan wajahnya.

Anak saudaranya, Jaime Morla, menyatakan bahawa dia menganggap mayat itu adalah ibu saudaranya, dan segera memberitahu pihak hospital kerana terlalu takut untuk melihat wajahnya.

“Saya berada kira-kira 1.5 meter. Dia mempunyai rambut, kulit yang sama. Bahkan, dia juga mengalami luka seperti yang sama seperti ibu saudara saya,” jelas Morla.

Akhirnya, jenazah dibawa pulang oleh keluarga Maruri dan dibakar, sehinggalah Maruri dilaporkan telah sedar pada Khamis lalu. Setelah terjaga, Maruri segera memberitahu doktor siapa dia dan meminta mereka menghubungi saudaranya.

Saudara Maruri, Juan Carlos Ramirez, mendedahkan bahawa selepas wanita itu terjaga, pasukan perubatan segera menuju ke rumah beliau untuk memberitahu kesilapan itu kepada saudaranya yang lain.

“Hingga kini, mereka masih belum tahu mayat siapa yang telah kami bawa dan kami bakar sebelum ini,” kata Ramirez. Keluarga itu turut merancang untuk menuntut pihak hospital agar membayar kos pembakaran mayat yang mereka telah lakukan sebelum ini.

Pihak berkuasa di bandar pelabuhan Guayaquil menyatakan bahawa terdapat 22,000 kes positif COVID-19, dengan 576 daripadanya telah dilaporkan meninggal dunia.

Sebelum ini, Ecuador menghadapi krisis kekurangan keranda sehingga mayat terpaksa dibiarkan di tepi jalan. Klik pautan di bawah untuk membaca.

Ecuador Hadapi Krisis Kekurangan Keranda, Mayat Mangsa COVID-19 Dibiarkan Di Tepi Jalan


6 Ciri Wanita Yang Tidak Boleh Dijadikan Calon Isteri

Nota Editor: Perkongsian ini asalnya telah dikongsikan di laman Facebook Raja Shamri. Kami kongsikan semula di sini dengan izin dari penulis asal. Semoga ia membawa manfaat untuk anda, terutama buat mereka yang masih tiada pasangan hidup dan ibu bapa yang sedang mencari calon menantu.

Jangan engkau kahwini wanita yang 6, jangan yang ananah, yang mananah, dan yang hananah, dan jangan engkau kahwini yang hadaqah, yang baraqah dan yang syadaqah.

1. Wanita Ananah: banyak mengeluh dan mengadu dan tiap saat memperalatkan sakit atau buat-buat sakit.

2. Wanita Mananah: suka membangkit-bangkit terhadap suami. Wanita ini sering menyatakan, “Aku membuat itu keranamu”.

3. Wanita Hananah: menyatakan kasih sayangnya kepada suaminya yang lain, yang dikahwininya sebelum ini atau kepada anaknya dari suami yang lain.

4. Wanita Hadaqah: melemparkan pandangan dan matanya pada tiap sesuatu, lalu menyatakan keinginannya untuk memiliki barang itu dan memaksa suaminya untuk membelinya.

5. Wanita Baraqah: ada 2 makna, pertama yang sepanjang hari mengilatkan dan menghias mukanya, kedua dia marah ketika makan dan tidak mahu makan kecuali sendirian dan diasingkannya bahagianya.

6. Wanita Syadaqah: banyak cakap tidak menentu lagi bising.

Lelaki pulak jangan kahwin lelaki macam mana ya? Senaraikan ciri-ciri lelaki yang tak boleh dikahwini.

LIKE dan FOLLOW Vocket di Facebook serta Instagram


9 Perkara Saya Belajar Ketika Hampir Bankrap Akibat Berbisnes

Dear brothers and sisters,

Pengalaman seorang usahawan (Bahagian 1).

Hari ni nak berkongsi pengalaman saya sebagai seorang usahawan kepada mereka yang berminat untuk membaca agar dapat mengambil iktibar daripada turun naik hidup saya.

Cerita saya bermula ketika saya berumur 29 tahun di mana pada masa itu saya berkerja sebagai seorang pegawai bank yang bergaji sekitar RM4000 (sekitar tahun 2000). Kalau nak kira mewah juga masa tu. Tapi dengan wang yang ada saya tetap rasakan ada sesuatu missing dalam hidup jadi saya ambil keputusan berhenti kerja dan mulakan bisnes IT solutions dengan member. Masa tu isteri mengandung anak pertama dan dari situ satu demi satu cobaan bermula.

Setelah berhempas pulas hampir setahun tanpa gaji dan bayar kos operasi bulanan dengan simpanan dan kad kredit cash advance kerana nak develop software dengan kawan-kawan, akhirnya syarikat kami dapat geran RM500,000.

Kalau nak kira masa tu memang happy giler kerana dapat duit tapi pada hari nak finalize kontrak tersebut saya menarik diri daripada syarikat yang saya bangunkan dari kosong dengan kawan-kawan pasal saya rasa tak yakin dengan perangai mereka yang lain kerana duit tak masuk tapi perangai dah mula berubah.

Jadi saya setuju untuk tidak menuntut sesen pun pelaburan saya apabila meningalkan syarikat tersebut. Malas nak turun naik mahkamah bertekak dengan pengarah-pengarah lain. Masa tu ada lebih kurang RM100,000 saya sudah laburkan dalam bentuk tunai dan cash daripada kad kredit.

Memang kalau nak kira kenapa saya nak menyusahkan diri sendiri, tetapi saya selalu percaya kalau hati dah rasa macam tak kena … better walk away.

Duit boleh cari yang penting don’t giveup.

Masa tu memang dah hampir diisytiharkan bankrap tapi saya pergi menghadap semua bank yang saya berhutang dan buat deal minta mereka jangan bankrapkan saya kerana kalau nanti bankrap memang sah lagi susah saya nak bayar hutang tersebut.

Alhamdulillah mereka setuju pada cadangan saya untuk bayar hutang pada tahap paling minimum iaitu RM300 setiap bank. Kalau tak silap saya masa tu dengan Ambank, Citibank, Bank Rakyat dan Maybank.

Pengajaran daripada bahagian 1 ini:

1. Masa kahwin jangan amik pinjaman (saya sangkut dengan Bank Rakyat). Dahlah masa tu baru nak mulakan hidup dengan isteri. Belum ambil pinjaman rumah sudah kena bayar loan kahwin.

2. Janganlah ramai sangat rakan kongsi. Masa buat bisnes IT tu partner 6 orang. Lagi ramai partner lagi banyak karenah. Direction bisnes pun mungkin jadi tunggang-langgang pasal setiap director ada idea masing-masing.

Control share pun pening pasal pecahan pegangan share yang besar boleh mewujudkan team A dan team B. Macam parti politik pula.

3. Kalau dah ada kad kredit janganlah menggatal nak ambil cash advance. Giler tinggi rate kena bayar balik. Kalau tak ada duit buat macam tak ada duit.

4. Kalau ada hutang dengan bank tapi dah hampir sangkut dari segi pembayaran, janganlah lari atau buat bodoh. Jumpa mereka dan mereka akan cuba bantu. Diaorang pun tak nak rugi jadi they will try to help you.

Pengalaman seorang usahawan (Bahagian 2).

Sebelum saya sambung, saya nak kongsi sikit realiti mengenai diri saya. Nak kata saya ni ustaz, takdelah macam tu tapi satu benda yang saya bersyukur ialah sifat saya dari kecil sampai sekarang jenis “easy come and easy go”. Kiranya kalau jadi apa-apa saya terima sahaja takdir yang telah ditetapkan.

Pasal saya perasan kita ni sebagai manusia kadang-kadang sayang sangat bab benda-benda keduniaan. As simple as handphone hilang boleh stress berminggu-minggu. Masa benda-benda yang menimpa saya ini terjadi, Alhamdulillah saya OK jer. Memanglah kalau ikutkan pening tetapi pasal mentaliti saya percaya bahawa Tuhan sudah kasi akal jadi selagi saya cuba buat yang terbaik, sooner or later something good akan timbul juga.

Berbalik pada cerita kita, masa sudah kering sangat bab kewangan saya buat sahaja apa yang boleh, yang penting kerja tu halal.

Jadi benda yang paling mudah ialah jadi kontraktor bumiputeralah. Terus pergi SSM memohon status dan buka enterprise.

Setiap hari baca suratkhabar cari iklan job gomen, cubalah masuk beberapa tapi tak mengena. Akhirnya rezeki pun datang dalam bentuk pembekalan peralatan makmal untuk Mardi.

Nak kata job besar tidaklah, nilai hanya sekitar RM70,000 dan Alhamdulillah dapatlah untung RM8,000 kalau tak silap saya (by the way, ini open tender dan tiada rasuah punya).

Dapat sahaja job terus cari maklumat pembekalan dan buat deal dengan diaorg untuk supply. Oleh kerana modal tak ada tapi kontrak dah dapat, saya pergi factoring (sila Google ya untuk faham konsep factoring) company dan jual kontrak tu jadi dapatlah modal untuk cover projek.

Selain jadi pembekal, ada juga buat kerja-kerja ukur-mengukur. Kerja ini memang stress sedikit, bila duduk ukur longkang yang hendak dibaiki terpaksa dengar tuan rumah berleter, anjing tak habis-habis menyalak dan paling best buat kerja tengah bulan puasa. Habis kurus dan kulit masa tu gila gelap. Isteri pun sampai sedih tengok saya.

Tapi seperti mana saya beritahu dia, selagi bumbung ada untuk kita dan anak-anak, insyaAllah everything will be fine. Pasal realitinya ramai orang lagi teruk daripada saya jadi buat apa nak merungut (ini adalah salah satu kepercayaan dan menjadi pegangan saya). Tetapi saya bersyukur isteri saya bekerja jadi dialah yang banyak membantu saya pada masa tu.

Selepas itu saya networking dengan towkey franchise kedai cermin mata yang masa tu tengah cari pinjaman dan hendak buat kertas kerja bank oleh kerana pinjaman dia agak besar. Jadi saya tawarkan diri buat kertas kerja dia and Alhamdulillah dapatlah job lagi satu. Masa itu dia cakap konsultan syarikat besar-besar mahu caj dia RM80,000 dan akan ambil masa 4 ke 6 bulan untuk siapkan kerja tu tetapi saya cakap saya akan buat kerja itu dalam masa 2 bulan and caj RM20,000 sahaja. Masa kita susah ni jangan berkira sangat, dapat job jalan saja yang penting kenalah deliver.

Pada masa sama, saya dan beberapa kawan lain berniaga di foodcourt jual menu nasi goreng. Kalau semua nak tahu sayalah antara tukang masak masa itu. Oklah masa saya masak takdelah orang hantar balik makanan atau keracunan makanan hehehe. Tapi kerja bisnes makan bukan mudah, pagi-pagi sudah kena bangun pergi gerai untuk siapkan dapur. Kalau raya pun kena kerja, ingat lagi raya pertama staff balik jadi sayalah kena masak. Masa tu gerai di Rasa Foodcourt Alamanda.

Kalau malam pula dengan kawan-kawan yang sama kami sewa kedai di Puchong buat satay. Masa tu bayar makcik-makcik tolong cucuk satay. Biasanya keesokan pagi ada supplier datang ambil stok kami. Memang letih tapi saya rasa cukup gembira kerana boleh sediakan duit secukupnya untuk bantu isteri saya membesarkan anak-anak kami.

Pada masa yang sama, kereta saya kena tarik dua ke tiga kali. Tapi macam biasa masa brother nak datang tarik saya tak ada pun nak marah-marah. Biasalah diakan tengah menjalankan kerja dia so it’s ok. Cuma saya tanya kalau tarik kereta nak hantar ke mana jadi senang kalau ada duit nanti boleh ambil semula kereta tu. Tapi akhirnya saya pergi ke bank minta lelong terus dan bakinya saya bayar ikut ansuran bulanan. Masa tu kenalah kongsi kereta dengan isteri pergi sana-sini.

Dalam buat macam-macam kerja, saya memohon juga cari kerja tapi bukannya senang nak dapat kerja. Biasalah umur pun dah lanjut. Masa tu umur dalam 33-34 tahun kalau tak silap. Memang saya ada degree and pengalaman kerja tapi masa tu nak cari kerja eksekutif saya terlalu tua dan kalau nak dapat kerja bahagian pengurusan pula terlalu muda. Memang masa tu rasa stuck tapi saya tetap cuba apply tiap-taip minggu.

Kalau ikutkan hati frust juga pasal kawan-kawan lain kerja semua dah power-power tapi bagi saya tak perlulah jealous tetapi saya jadikan benda itu sebagai motivasi untuk bekerja lebih kuat. Yang penting usaha and tawakal. Itu yang tak faham kenapa orang sekarang asyik pergi kelas motivasi sedangkan the greatest motivator is God (dahlah takde caj apa-apa untuk bermotivasi dengannya).

Lagi satu benda saya boleh kongsi dengan anda, masa tengah tak ada duit tu saya tetap beri duit kepada ibubapa saya tapi itupun pinjam duit orang. Bukan apa sebagai anak saya rasakan itu tanggung jawab kita. Tak kiralah RM50 ke RM100, yang penting kenalah beri pada mereka, barulah berkat sikit hidup ini.

1. Kalau hidup kita teruk macam mana pun, ada yang lagi teruk daripada kita. Jadi bersyukur dengan apa yang kita ada. Belajar bersyukur atas apa yang Tuhan sudah beri.

2. Janganlah bandingkan kejayaan dan kekayaan orang dengan kita. Setiap orang rezeki dia lain-lain, yang penting kita fokus pada hidup kita. Jika tak puas hati sangat dengan orang lain, gunakannya sebagai motivasi dan jangan tak puas hati dengan dia. Yang paling mudah kalau hidup dah down sangat, Tuhan sentiasa ada untuk motivasi kita semua. Yang penting kita kena faham kenapa kita beramal dengannya.

3. Kena hormat pekerjaan orang lain (dalam kes ini, orang tarik kereta tu). Tak kira apa pekerjaan yang penting kita semua sama di mata Tuhan. Jangan bandingkan kerja kita lagi penting atau lagi susah daripada mereka. Tiap satu pekerjaan ada cabarannya.

4. Jangan memilih sangat kerja, saya ada degree in finance tapi buat kerja kontraktor siap pakai baju lusuh, memang kalau tak kenal fikir saya ini SPM pun tak lepas. Never judge people, hanya tuhan yang layak jadi hakim kita. Yang penting apa jenis kerja pun biarlah halal.

5. Jangan lupa ibubapa kita, selagi mampu tu pastikan bantu diaorang pasal nanti masa diaorang tak ada nanti menyesal pulak.

Ikuti bagaimana Tuan Wan Nong Muzafar menghadapi keadaan hampir muflis dan akhirnya berjaya kembali menjadi usahawan dalam sambungan bahagian 3 dan 4 di Hampir Bankrap Berbisnes, Kisah Saya Bangkit Dan Menjadi Usahawan Semula.


Penyanyi Kuih Raya Menyanyikan Lagu “Terlalu Istimewa” Adibah Noor. Gadis Ini Memang Ada Bakat Menyanyi

Pernahkah anda menonton video gadis menyanyi lagu raya ketika buat kuih raya? Suaranya merdu bukan? Menurut page facebook Harian Metro, nama si gadis comel ini ialah Wany Ibrahim dan beliau merupakan pelajar Kolej PTPL Shah Alam.

Menurutnya lagi, biskut yang sedang siapkan adalah untuk dirinya sendiri bukan untuk dijual. Kalau untuk dijual sudah tentu terlajak laris abang-abang diluar sana membeli. Utamakan produk bumiputera katanya :D

Bagi kami suara adik ni merdu dan sedap didengar. Jom kita tonton video adik Wany Ibrahim menanyikan lagu Adibah Noor-Terlalu Istimewa ketika pertandingan PTPL Talent Mania 2013.

Dan ini ketika gadis itu buat kuih raya.

Sumber info: Pautan
Instagram Profile Wany Ibrahim : Pautan


Saya Terharu Apabila Tan Sri Ali Hashim Berkongsi Tentang Waqaf Korporat, Dan Ini Sebabnya

Artikel ini adalah kesinambungan kepada 2 tajuk ini, 3 Jam Bersama Tan Sri Ali Hashim, Saya Belajar Benda Penting Ini Tentang Bisnes dan 3 Jam Bertemu Tan Sri Ali Hashim, Apa Saya Belajar Daripada Beliau Tentang Jenama.

Pertemuan selama 3 jam itu, kami belajar macam-macam perkara daripada Tan Sri Ali Hashim, seorang tokoh korporat yang pernah menerajui Johor Corporation.

Mula memegang jawatan Ketua Pegawai Eksekutif (CEO) pada 1982, Johor Corporation berkembang di bawah pimpinan Tan Sri, sehingga mampu memiliki 280 buah anak syarikat dengan aset berjumlah RM14 bilion pada tahun 2009.

Pada tahun 2006, Johor Corporation melalui anak syarikatnya, Kulim (Malaysia) Bhd berjaya membeli jenama ayam goreng antarabangsa KFC. Ikuti siri pertama penulisan ini untuk mengetahui latar belakang beliau dengan lebih lanjut.

Pada kali ini, saya ingin bercerita tentang perkara yang sedang diusahakan oleh Tan Sri Ali Hashim ketika ini – iaitu Waqaf Korporat.

“Saya bertanya kepada seorang pensyarah UIA, katanya waqaf ini berputar-putar. Ianya boleh membangunkan ekonomi negara. Sangat hebat!” Cik Puan Roziyah memulakan bicara tentang waqaf.

Sebelum itu beberapa kali, Tan Sri menyebut tentang waqaf bisnes dan waqaf korporat.

Tetapi, sungguh, saya tidak memahami apa yang dikatakan.

Seperti orang Melayu lain, apabila disebut waqaf, hanya tanah terlintas di fikiran. Waqaf tanah untuk masjid, madrasah, tanah kubur. Itu sahaja, tidak lebih.

Tetapi ternyata, apa yang disampaikan oleh Tan Sri adalah sangat berbeza dengan apa yang ada di kepala.

“Jadi apa hasil akhir kita nak?” tanya Tan Sri. “Macam awak kata tadi ubah sistem ekonomi.”

“Macam sekarang, sistem ekonomi kita adalah sistem ekonomi barat. Dengan bank, konsep syarikat, semuanya diperkenalkan oleh barat.

“Masalah dengan sistem sekarang yang kaya bertambah kaya. Yang miskin semakin miskin. Yang kaya tu tak ramai, hanya 10%. 10% ini memegang kekayaan sebanyak 90%. Orang barat tetap senang.”

“Sikap anti bisnes, meragui bisnes tidak membantu. Sampai bila-bila tak akan dapat mengejar.”

“Harta orang Melayu yang sedikit semakin terlepas tangan. Sebagai contoh rumah-rumah di Taman Tun (TTDI) dahulunya dibeli oleh orang Melayu. Apabila sampai ke generasi anak, ianya akan dijual.”

“Kadang-kadang anak pun kaya, tetapi oleh kerana dia tidak duduk rumah ini, dia akan jual. Dia mahu duduk rumah sendiri. Tetapi anak-anak biasanya tidak ramai yang kaya.”

“Dahulu ayah beli rumah ini pada harga RM250 ribu. Sekarang sudah jadi sejuta. Anak 5 orang, jual. Jual kepada siapa? Highest bidder. Yang berduit, kemungkinan besar kepada bukan Melayu. Kawasan Melayu semakin merosot, semakin merosot.”

“Hari ini harta kekayaan orang Melayu di bandar tak sampai 10%, hanya 8%. Baik rumah, industri, hotel. Ini mengikut statistik seluruh negara. Di Kuala Lumpur, andai tiada bangunan kerajaan atau GLC, langsung tiada (bangunan Melayu).”

“Kita harus mencipta formula supaya harta orang Melayu tidak terlepas tangan. Dijual kepada orang lain. Kita tidak ada kemampuan membeli, kita akan terlepas tangan.”

“Tengok Kuala Lumpur, bangunan pencakar langit. Naik macam cendawan selepas hujan. Siapa punya?”

“Bukan sahaja di Kuala Lumpur. Perkara ini nanti akan berlaku di Shah Alam, Bangi.”

“Kebocoran ini juga berpunca daripada kelemahan kerajaan. Contohnya, dasar penswastaan. Walaupun diberi kepada Melayu pada mulanya, akhirnya terlepas tangan. Macam MAS.”

“MAS dipegang oleh anak Melayu sekejab. Sekarang ke mana MAS?”

“Hospital Pantai pada mulanya dimiliki oleh anak Melayu kemudiannya dibeli oleh orang Singapura. Khazanah terpaksa membeli balik aset ini dari Singapura dengan bayaran beberapa bilion ringgit. Seperti saya katakan tadi, penswastaan mengikut kaedah barat adalah salah satu punca kebocoran.”

“Dalam bisnes, jihad bisnes boleh dimulakan di peringkat individu. Kemudian, jihad bisnes harus dimulakan di peringkat negara. Hak milik aset kena terus dipegang, jangan dilepaskan. Waqaf adalah penyelesaian kepada situasi ini.”

“Harta waqaf dari hukum syarak bermaksud menyerahkan hak milik harta kepada Allah SWT. Kita cuma mengurus sebagai khalifah, wakil, pemegang amanah.”

“Islam mengiktiraf kekayaan memang dari Allah SWT. Tetapi Allah tidak menidakkan kita ada harta masing-masing. Turki sangat kaya dengan waqaf. Andai anda pergi umrah, di Arab Saudi ada menara jam Kaabah dan kompleks besar yang disewa oleh 4 hingga 5 buah hotel antarabangsa.”

“Jam besar ini adalah waqaf Raja Abdul Aziz. Waqaf korporat. Tanah juga diwaqafkan untuk membina hotel dengan orang menyewa di dalam. Duit hasil penyewaan adalah duit waqaf. Bukan duit peribadi.”

“Sebahagiannya digunakan untuk fakir miskin. Sebahagian lagi pula untuk labur semula. Untuk bina kompleks yang lain.”

“Di Malaysia sudah ada waqaf seperti itu.”

“Istilah Waqaf Korporat sudah didaftarkan sebagai harta intelek. Kenapa daftar? Kami hendak elakkan orang menggunakan istilah waqaf korporat, tetapi melalui kaedah lain. Nanti pening.”

“Harta intelek ini sudah diserahkan kepada Awqaf Holding Berhad. Awqaf adalah waqaf korporat yang sedang dibina oleh Dewan Perdagangan Islam Malaysia (DPIM).

“Saya ada beberapa pengalaman membina waqaf korporat.”

“Saya tubuhkan Waqaf An-Nur Corp pada tahun 2006-2007. J-Corp mewakafkan sebahagian saham mereka daripada 3 buah anak syarikat iaitu KPJ Healthcare, Kulim (yang memegang KFC) dan sebuah lagi anak syarikat berjumlah RM250 juta. Pada akhir 2015, saham yang sama sudah menjadi RM525 juta. Sudah menjadi 2 kali ganda dalam tempoh 10 tahun.

“Apabila sudah mendapat dividen, pendapatan saham, Waqaf An-Nur melabur semula, membeli aset-aset lain. Jumlah semua harta, termasuk modal yang sudah berkembang adalah 780juta.”

“Mesejnya apa? 10 tahun dahulu, harganya 250 juta. Apabila ekonomi dan bisnes berkembang, harta itu boleh menjadi 3 kali ganda.

“Sama juga dengan tanah di TTDI sudah berlipat berkali ganda. Bezanya di sini tanah di TTDI sudah terjual kepada orang lain. Waqaf tidak boleh dijual. Kalau hendak dijual kena ganti dengan lebih baik. Ini prinsip waqaf.”

“Jadi RM780 juta tadi akan kekal lagi. Kita buat untung lagi melalui syarikat-syarikat, tambah nilai, satu hari nilainya boleh jadi 1 bilion-2bilion, InsyaAllah.”

“Wakaf ini dalam bentuk saham. Kenapa bukan tanah? Kerana dalam sistem kita, tanah waqaf akan diserahkan kepada Majlis Agama Islam negeri.

“Dalam kes saham, kami boleh berunding dengan Majlis Agama Islam, dan diberi kuasa mengurus. Waqaf An-Nur, MAIJ sudah beri kuasa. Boleh urus atas nama sendiri.”

“Waqaf An-Nur ada program fi-sabilillah. Fakir miskin. Dalam laporan tahunan semuanya ditulis.”

“Waqaf An-Nur menerima pendapatan daripada dividen dan kenaikan kapital. Selain itu ia buka pintu agar orang lain boleh mewaqafkan duit dan tanah.

“Sekarang saya, Hafiz, dan kawan-kawan lain sedang menjayakan satu lagi waqaf peringkat nasional. Kita tubuhkan Awqaf Holding Berhad. Ini ditubuhkan oleh Dewan Perdagangan Islam Malaysia. Tujuan adalah untuk menggalakkan orang Islam berwaqaf. “

“Profesional, jurutera, penulis, wartawan mahu waqafkan ruang untuk Awqaf pun boleh. Kita sudah lancarkan selama 3 tahun (ketika temuramah diadakan). Kita sudah kutip 1.6 juta duit waqaf daripada ahli. Kami sedang mengusahakan projek melabur dan membina di Putrajaya. Setakat ini kami sudah berjaya membeli tanah seluas 2.2 ekar berhampiran Masjid Besi.”

“Kita mahu bina satu kompleks, Hafiz sudah buat kira-kira, nilai pembangunan kasarnya (Gross Development Value/ GDP) berjumlah RM373 juta. InsyaAllah daripada RM373 juta ini, kalau berjaya majukan, kita jangkakan RM50-60 juta untung daripada pembangunan hartanah. RM50-60 juta ini akan jadi harta milik Awqaf.”

“Jadi ini adalah projek bangun dan jual?” saya meminta kepastian.

“Develop and sell ini, satu bahagian kita pegang sebagai waqaf. Pada peringkat awal sebahagian akan dijual sebagai modal. Tetapi apabila ada 50-60 juta tak semestinya dijual.”

“Kita akan pegang aset kekal satu. Mungkin apabila sudah berjaya kelak dengan modal 100-200 juta, bina rumah untuk disewakan. Ini kena ada modal asas. Kami sedang mengumpul modal asas.”

“Dalam Awqaf, orang ramai boleh jadi ahli. Yuran ini kelak akan diwaqafkan. Waqaf adalah ibadah khas untuk orang kaya berharta. Apabila berwaqaf dapat pahala.”

“Dalam sadaqah apabila kita beri RM10, ianya akan habis. Esok minta lagi.”

“Waqaf buat lebih lagi. Apabila diberi RM150 atau RM10 ribu, waqaf korporat akan menggunakan modal itu untuk melabur. Untungnya baru diagihkan kepada orang susah, untuk sadaqah dan jariah.

“Dalam waqaf, benih dibiarkan tumbuh menjadi pokok, lalu diberi buah. Sedeqah pula bermakna, memberi benih.

“Sebahagian diberi kepada orang miskin. Sebahagian lagi pula dilabur semula. Ini konsep waqaf korporat.”

“Apabila membesar, membesar, satu hari nanti waqaf kita boleh tebus beli rumah di Taman Tun. Kita bayar pada harga komersil. Nanti kita pegang. Ini akan menyelesaikan masalah hak milik bocor.”

“Apabila ada waqaf ini kelak keutamaan kami adalah untuk tidak menjual. Tetapi kena ada pendapatan. “

“Pada masa sekarang, orang berpendapatan RM2000, bayar bank RM1200 sebulan untuk rumah. Baki tinggal RM800 untuk bayar kereta, anak lagi. Terpaksa beli rumah cepat-cepat kerana takut harga naik lagi. Tak terkejar.”

“Dengan waqaf kita boleh bina rumah sewa. Sewakan RM600. Penyewa boleh jimat RM600 untuk beli rumah kemudian hari. Apabila dia keluar, orang baru boleh masuk. Tidak perlulah gila pinjam bank, buat 3 kerja sampai pening kepala. Isteri pun kerja. Sampai tiada masa untuk anak.”

“Paling penting harta ini kekal, tidak terlepas, masih dalam tangan orang Islam. Satu lagi Awqaf nak perjuangkan apabila ada aset yang kerajaan mahu swastakan, waqaf yang beli, mampu beli. Kerajaan dapat duit, harta itu juga tak terlepas.

“Kalau ikut sistem kapitalis yang ada, semua orang berebut-rebut. Habis harta dijual.”

“Dalam dewan sedang berfikir-fikir, seorang Pak Arab tanya, mana dapat idea. Waqaf korporat ini memang belum pernah ada, idea baru.

“Institusi waqaf ini sebenarnya sudah ada lama dalam Islam. Cuma untuk orang Melayu, waqaf ni dikaitkan dengan tanah kubur, masjid, madrasah. Ini tiada masalah. Buatlah. Buat lebih banyak.

“Cuma kita fikir bagaimana untuk gunakan konsep waqaf dalam bisnes. Ada sahaja yang sanggup tak kaya, makan gaji, demi untuk menjayakan waqaf. Ramai.

“Lihat mereka yang kerja GLC, berbilion (harta GLC). Tengok Khazanah, Petronas. Mereka bukan ada hakmilik saham pun dalam syarikat besar-besar tu. Sime Darby, Guthrie. Semua kerajaan punya.

“Jadi maknanya, akan ada orang Islam yang sanggup berkhidmat lebih-lebih lagi kalau dia niat berjihad, berinfak. Menjayakan (waqaf) sampai berjaya di peringkat antarabangsa esok.

“Cita-cita kita dalam Awqaf insyaAllah dalam 3-4 tahun ini hendak cari harta sehingga RM100 juta ringgit. Duit tak ada ni. InsyaAllah Allah akan lorongkan dari 100 juta ini jadi 1 bilion.

“Sekarang ini kita beli, beli, tak lepas. Beli, tak lepas. Orang Melayu ni jual, jual, lepas. Habis.”

Perkara ini mengingatkan saya kepada kisah KFC di Malaysia. Pada masa sama, teringat kisah anak-anak Melayu suka sangat menjual tanah ibu bapa apabila mereka tiada kelak.

Lalu saya bertanya bagaimana Tan Sri, melalui Kulim dapat memegang jenama KFC pada tempoh yang lama.

“Memang itulah tujuannya, saya berperang, ambil alih. Setahun nak tangkap ayam iaitu pada tahun 2006-2007. Pada tahun 2006 itulah saya tubuhkan Waqaf An-Nur. Niat saya itu Allah lorongkan supaya kita boleh ambil alih syarikat seperti KFC dan Pizza Hut. Bukan setakat KFC di Malaysia, tetapi juga di Singapura, Brunei, Kemboja. Di Singapura, mana lagi jenama yang sediakan makanan halal. Sampai ke India, kita kembangkan KFC.

“Jadi mengikut prinsip jihad bisnes, kita lawan. Alhamdulillah kita menang. Dapat ambil alih KFC.

“Kemudian malangnya disebabkan sistem politik kita, pemimpin politik kita ada dasar penswastaan. Atas sebab-sebab tertentu, mereka nak swastakan KFC. Itu saya pantang.

“Saya tak ada kuasa politik yang saya boleh tentang. Akhirnya saya terpaksa letak jawatan. Dalam buku saya, Strategi Jihad bisnes, saya ada cerita tentang ini.

“Dalam mesyuarat ahli lembaga pengarah Johor Corporation pada 28 Oktober 2010, saya tinggal 6 bulan lagi kontrak. Saya tahu Lembaga Pengarah Johor Corporation ada niat dan cadangan nak swastakan KFC.

“Saya tak setuju, saya tentang. Ini kerana tujuan saya adalah supaya bukan setakat KFC tetapi Johor Corporation diwaqafkan. Bayangkan, Johor Corporation mempunyai 280 buah syarikat dengan nilai harta lebih 14 bilion ringgit.

“Bilion, tambahan 3 kosong berbanding juta. Dalam Bahasa Melayu pun tiada lagi.

“Interpretasi saya, banyaknya duit sampai biol kepala you nak mengira harta kekayaan.

“Soalnya, itulah dia. Oleh kerana saya tidak bersetuju dengan cadangan Johor Corporation untuk menswastakan, saya terpaksa meletakkan jawatan serta merta pada mesyuarat Lembaga Pengarah pada 28 Oktober 2010.

“Apabila saya letak jawatan, NGO di Kuala Lumpur pun bangkit, menentang.”

“Ketika ini nama pembeli-pembeli pun sudah ada. Keluar di surat khabar pada bulan November.

“Oleh kerana NGO bangkit menentang, kerajaan Johor tidak jadi swastakan. Dia buat kaedah lain. Ini tidak mengapalah.

“Saya menentang bukannya tanpa alternatif. Swasta, boleh diswastakan. Cuma bukan kepada individu. Sebaliknya kepada seluruh umat Islam, iaitu melalui waqaf.

“Jadi apabila waqaf, anak cucu kita kekal mendapat manfaat. Kalau beri seorang, seorang sahaja akan kenyang. Esok apabila dia mati, anak akan jual. Sekarang saya nampak, belum mati pun sudah dijual. Inilah yang dah berlaku kepada MAS, Pantai Holding, FGV dan lain-lain.

“Pada zaman Rasulullah, Saidina Uthman mewakafkan telaga. Dalam satu ketika, Saidina Umar mendapat harta, lalu ditanya kepada Rasulullah, ‘Ya Rasulullah banyak harta ini, apakah yang terbaik?’, Rasulullah menjawab waqaf.

“Kita sudah lupa semua. Lupa jihad. Lupa waqaf. Sebab itu kita teruk, kalah. Masing-masing hendak mengejar kepentingan peribadi.

“Waqaf tiada kepentingan peribadi. Harta kekayaan bukan kita punya. Allah punya. Kita cuma penjaga.

“Dalam Islam kita boleh ada harta peribadi. Islam bukan kata tidak boleh. Jadi sebab itu apabila curi harta orang lain, dipotong tangan. Cuma jangan himpun sampai orang lain tiada. Himpun pun diagih-agihkan.

“Jam besar Kaabah itu adalah waqaf. Semasa Islam memerintah, Taj Mahal itu juga adalah harta waqaf. Tetapi apabila terlepas kepada kuasa British di India, semuanya habis.

“Masjid di Turki yang besar-besar itu pun dulu semuanya waqaf. Ini juga berlaku di Eropah. Umat Islam dahulu kaya raya.

“Sekarang apabila miskin bagaimana hendak bina semula? Jawapannya adalah bisnes.

“Kaitkan dengan jihad. Orang Cina menggunakan Art of War oleh Tsun Zu. Dia guna itu, sebab itu dia kuat.

“Kita, gunakan hikmah tokoh-tokoh besar sepert Saidina Ali, Saidina Umar, Khalid Al Walid, Sultan Muhammad al-Fateh menawan Konstantinople. Gunakan kaedah mereka. Dalam bisnes, kita tak bunuh siapa-siapa, bawa manfaat pula tu.

“Pucuk pangkalnya, 9/10 kena masuk bisnes. Mudah-mudahan apabila berjaya, dia waqaf dan menggunakan harta untuk kebaikan.

“Hari ini ramai meminjam bank, jatuh miskin. Mati dalam hutang, hidup pun dalam hutang.”

“Sistem bank dicipta oleh barat. Cuba tonton cerita The International. Mesej utamanya, matlamat bank bukan sekadar beri pinjaman dan buat untung duit.

“Tetapi visi mereka adalah menghamba abdikan orang ramai agar bergantung kepada bank dan terikat seumur hidup. Bank akan berterusan mendapat duit. Kita bekerja keras membayar pinjaman kepada dia.

“Bayangkan 1 hingga 2 juta orang terperangkap begini. Bank semakin kaya. Kita semakin miskin.

“Barat tidak tahu hendak buat apa dengan bank. Kerana bank terlalu besar, tidak boleh gagal, kena dijaga. Apabila bank tumbang, kita tumbang. Seluruh sistem ekonomi tumbang.

“Di sinilah kepentingan jihad bisnes dan waqaf korporat. Matlamat jangka panjangnya adalah untuk mengubah sistem. Supaya ada ciri-ciri Islam dipanggil, nilai-nilai rabbaniyah.

“Rabbaniyyah ini apa? Islam mengiktiraf harta kekayaan ini adalah hak milik mutlak Allah.

“Sistem yang kita amalkan adalah sistem kapitalis yang menekankan hak milik mutlak individu. Ini yang bercanggah.

“Seluruh dunia Islam terima kapitalis. Sebab itu kita konflik kerana miskin semakin miskin, kaya bolot semua. Umat Islam lebih sensitif bab ni.

“Orang barat tak kisah. Kata mereka kau miskin sebab kau tak berusaha. Umat Islam kata harta orang kaya, orang miskin ada hak. Kalau kita tak ubah, sampai bila-bila konflik.

“Penting untuk orang bisnes fikirkan kerana apabila dia masuk ke dalam gagasan jihad bisnes, selain dia jayakan bisnes, dia akan usahakan waqaf. Apabila waqaf, semua dapat, ramai-ramai. Umat Islam dapat naik dengan sistem lebih adil.

“Sekarang umat Islam tiada alternatif. Kita tiada idea untuk perbaiki sistem yang zalim. Jadi kita hilang pegangan. Terpaksa ikut.

“Kita kena fikir sendiri penyelesaian baru, tetapi tidak perlu pun cipta sistem yang baru.

“Zaman Rasulullah, Saidina Umar, Saidina Usman, waqaf sudah pun wujud. Cuma kita tak kaitkan dengan kehidupan sekarang.

“Orang zaman sekarang kaitkan ibadah dengan akhirat sahaja. Dalam Al-Quran dengan jelas dinyatakan, bagi tumpuan kepada akhirat tetapi jangan lupakan tempat kita di dunia. Kita adalah khalifah di muka bumi.

Apabila ditanya apakah pesanan terakhir kepada pembaca Vocket, Tan Sri menjawab seperti di bawah.

“Jihad bisnes, waqaf korporat. Jayakan. InsyaAllah. Bina bisnes jangan lari dari landasan apa yang diajar oleh Islam.

“Orang Melayu tak boleh berjaya tanpa berpegang pada Islam. Pegang betul teguh-teguh. Bukan ikut suka hati. Hari ini kita tipu, rasuah, bergelumang sekejab dengan riba’. Tak boleh. Kalau kita nak berjihad, ini adalah cabaran yang besar. Tetapi insyaAllah boleh dilakukan.

“Islam ajar kita bahawa harta kekayaan itu adalah sebagai alat. Dan lebih dari alat, dia adalah amanah.

“Amanah itu adalah supaya kita berjuang bebaskan umat Islam dari kemiskinan dan bergantung hidup kepada orang lain. Kaedah yang paling baik adalah bisnes.

“Jangan lupa akhirnya ia satu sunnah Rasululllah SAW yang sangat besar. Sunnah inilah yang membina kekuatan umat Islam yang ketika itu merupakan umat minoriti di Madinah. Ekonomi pula pada masa itu dikuasai oleh Yahudi.

“Dalam beberapa tahun, umat Islam sudah menjadi antara umat paling perkasa bukan sahaja dalam bidang politik, tetapi juga ekonomi.

“Saya yakin kalau kita balik kepada konsep ini, berjuang atas dasar jihad dan waqaf diutamakan, di samping tidak mengenepikan keperluan individu, usaha kena jalan, bisnes kena bangkit atas dasar individu dan peribadi. Kena ada individu yang kaya.

“Tetapi kena pastikan apabila bisnes membesar, harta kekayaan tidak dipegang oleh orang-orang kaya sahaja. Dalam Al-Quran jelas dinyatakan, jangan biarkan harta kekayaan itu berputar di kalangan orang-orang kaya sahaja di kalangan kamu. Surah Al Hasyr ayat ke 7.

Dalam surah Al Saff ayat ke 4 pula ditulis, “Sesungguhnya Allah SWT itu menyukai orang yang berjihad di atas jalannya seolah-olah bagai satu bangunan yang disusun kukuh.”

Ini bermakna, Allah menyukai orang Islam berjihad dalam cara yang berstrategi, punya organisasi. Mungkin strategi terbaik adalah dengan mewakafkan harta bersama.

“Individu, kejarlah kekayaan individu tetapi jangan lupa berpakat menggembleng tenaga, usaha, sumber kekayaan supaya kepentingan bersama diperjuangkan menerusi badan-badan waqaf.

“Kita hendak masyarakat, individu, keluarga yang kaya raya ke depan supaya tidak lupa zakat, sadaqah, infak, juga waqaf.

“Waqaf juga insyaAllah boleh kekalkan hak milik umat bukan sahaja dimiliki oleh individu, malah waqaf terjamin memelihara kepentingan orang miskin, berpendapatan rendah juga yang paling penting anak cucu kita.

“Berbisnes nanti nak ambil sumber modal dari mana? Kalau pinjam dengan bank esok terhutang sampai ke tua.

“Waqaf ini boleh digunakan sebagai sumber modal. Sebagai contoh Waqaf Annur Johor. Pada tahun lepas, 319 orang peniaga mendapat manfaat daripada pinjaman qardul hassan sebanyak RM300 sehingga RM2000 selama 2 tahun tanpa bayar faedah. Dia bayar balik apa yang dia pinjam. Dan apabila dia bayar balik, wang ini kita pusingkan untuk beri pinjaman kepada peniaga yang lain.

“Inilah kekuatan waqaf dan contohnya sudah ada.

“Saya harap dan menyeru kepada usahawan berjaya, apabila berada di atas landasan jihad bisnes, akan sama-sama menjayakan waqaf korporat.

“Bukan sahaja untuk menebus kembali kekuatan ekonomi bangsa Melayu dan umat Islam tetapi dalam beberapa dekad akan datang, untuk mengembalikan peranan kita sebagai antara khalifah di muka bumi. Seperti yang diwajibkan kepada semua umat Islam.

“Apabila menjadi khalifah esok, ianya bukan sahaja untuk memegang kuasa, tetapi lebih penting adalah untuk mentamadunkan dunia dengan nilai-nilai baik, positif dan manfaat ini bukan setakat untuk umat Islam tapi seluruh manusia.

“Terima kasih,” ujar Tan Sri, menutup perbualan.

“Terima kasih Tan Sri,” sambut saya, dengan hati penuh semangat dan terharu.

Tamatlah sudah pertemuan kami ketika itu. Ternyata dalam 3 jam, terlalu banyak benda saya pelajari. Saya doakan agar Tan Sri diberi kesihatan dan kekuatan untuk terus berjuang untuk anak bangsa dan negara.

Saya doakan agar apa yang saya dapat pada hari itu kekal di dalam akal dan hati. Saya doakan juga Tuan Puan yang membaca mendapat manfaat daripada perkongsian ini.

Jangan lupa baca artikel Siri 1: 3 Jam Bersama Tan Sri Ali Hashim, Saya Belajar Benda Penting Ini Tentang Bisnes dan Siri 2: 3 Jam Bertemu Tan Sri Ali Hashim, Apa Saya Belajar Daripada Beliau Tentang Jenama.


Menangi Dua Tiket Ke Tayangan Perdana ‘War For The Planet Of The Apes’

Ape shall not kill ape. Caesar & Co kembali untuk berperang dengan manusia demi kelangsungan hidup puak monyet. Vocket Premiere kembali dan kami mahu beri tiket kepada anda, pembaca Vocket.

War For The Planet Of The Apes (War-Apes) adalah sambungan dari filem yang sebelumnya, Dawn of the Planet of The Apes(Dawn-Apes). Selepas dua tahun kejadian Dawn-Apes, Caesar mengetuai perjuangan bangsa monyet untuk terus dapat hidup di bumi. Caesar sebelum ini pro-manusia kini sudah berubah dan mahu membalas kematian puaknya dalam perang dengan manusia.

Seperti biasa, ikuti langkah di bawah untuk peluang memenangi dua tiket ke tayangan perdana filem ini.

1. Ikuti laman FB 20th Century Fox dan share peraduan ini di halaman Facebook anda. Jangan lupa untuk letak hashtag #VocketPremiere dan #WarForThePlanetMy pada posting anda.

2. Setiap pemenang akan dihadiahkan dua keping tiket ke tayangan premiere ini. Tarikh tutup penyertaan adalah pada 7 Julai 2017 8.00 malam (Jumaat). Pemenang akan dihubungi pada  8 Julai 2017 (Sabtu).

3. Isi butiran anda dalam lampiran di bawah untuk memudahkan kami menghubungi anda andai terpilih sebagai pemenang.

4. Pemenang akan dihubungi melalui email.

Selamat mencuba dan jumpa anda 12 Julai 2017 nanti.